pythainlp/thai-wiki-dataset-v4 huggingface dataset:
สี่ดรุณี (ภาพยนตร์ ค.ศ. 1994)

สี่ดรุณี เป็นภาพยนตร์อเมริกันแนวก้าวผ่านวัยแบบย้อนยุค ในปี ค.ศ. 1994 กำกับการแสดงโดย จิลเลียน อาร์มสตรอง โดยสร้างจากนวนิยายของ ลุยซา เมย์ อัลคอตต์ เรื่อง "สี่ดรุณี" ซึ่งภาพยนตร์เรื่องนี้เป็นการนำเอานวนิยายเรื่องดังกล่าวมาสร้างเป็นภาพยนตร์เป็นครั้งที่ 5 และประสบความสำเร็จโดยได้รับการเสนอชื่อให้เข้าชิงรางวัลออสการ์ 3 สาขารางวัล ได้แก่ สาขานักแสดงนำหญิงยอดเยี่ยม, สาขาออกแบบเครื่องแต่งกายยอดเยี่ยม และ สาขาเพลงประกอบภาพยนตร์ยอดเยี่ยม
เนื้อเรื่อง.
ครอบครัวตระกูลมาร์ชอันประกอบด้วย โรเบิร์ต มาร์ช ผู้เป็นพ่อ, อบิเกล ผู้เป็นแม่ (แสดงโดย "ซูซาน ซาแรนดอน"), มาร์กาเร็ต หรือ "เม็ก" (แสดงโดย "ทรินี อัลวาราโด") ลูกสาวคนโตผู้มีความรับผิดชอบสูง, โจเซฟีน หรือ "โจ" (แสดงโดย "วิโนนา ไรเดอร์") ลูกสาวคนรองผู้ชื่นชอบงานเขียน รักอิสระและมีความเป็นตัวของตัวเองสูง, อลิซาเบธ หรือ "เบธ" (แสดงโดย "แคลร์ เดนส์") ลูกสาวผู้มีความอ่อนโยน และ เอมี มาร์ช (แสดงโดย "เคียร์สเต็น ดันสต์") ลูกสาวคนเล็กผู้แสนโรแมนติก เติบโตขึ้นมาในเมืองคองคอร์ด รัฐแมสซาชูเซตส์ โดยในช่วงระหว่างสงครามกลางเมืองอเมริกา โรเบิร์ต มาร์ช พ่อของพวกเธอต้องไปเข้าร่วมสงครามในฐานะอนุศาสนาจารย์ของกองทัพบกสหรัฐ ทำให้พวกเธอต้องอยู่กับอบิเกลผู้เป็นแม่ ซึ่งการที่แม่เพียงคนเดียวต้องกลายมาเป็นเสาหลักหาเลี้ยงพวกเธอทั้ง 4 ทำให้ฐานะทางการเงินค่อนข้างจะย่ำแย่ พวกเธอต่อสู้กับปัญหาทั้งใหญ่และเล็กในสภาพสังคมของนิวอิงแลนด์ในช่วงยุคศตวรรษที่ 19 โดยได้รับความช่วยเหลือจากป้ามาร์ช พี่สาวของพ่อที่มีฐานะร่ำรวยกว่า พวกเธอมีความสุขไปกับการแสดงละครโรแมนติกที่เขียนบทโดย โจ ที่ห้องใต้หลังคา
วันหนึ่ง ธีโอดอร์ ลอว์เรนซ์ หรือ "ลอรี" (แสดงโดย "คริสเตียน เบล") หลานชายของคุณเจมส์ ลอเรนซ์ผู้มั่งคั่ง ย้ายเข้ามาเป็นเพื่อนบ้านใหม่และได้กลายมาเป็นเพื่อนสนิทกับตระกูลมาร์ช โดยเฉพาะกับโจ คุณลอว์เรนซ์ ซึ่งเป็นเจ้าของบ้านได้ยิน เบธ เล่นเปียโนแล้วนึกถึงลูกสาวที่เสียชีวิตไป จึงอนุญาตให้เบธเข้ามาเล่นเปียโนที่บ้านเป็นประจำ ส่วนเม็กก็ตกหลุมรักจอห์น บรูค ครูสอนพิเศษของลอรี 
เมื่อโรเบิร์ต มาร์ช ได้รับบาดเจ็บจากสงคราม โจได้ขายเส้นผมของเธอเพื่อนำเงินมาให้แม่นั่งรถไฟไปดูแลพ่อที่วอชิงตันจนกว่าจะหายดี ขณะที่แม่ของพวกเธอไม่อยู่ เบธได้ไปเยี่ยมครอบครัว ฮุมเมิล ซึ่งอพยพมาจากเยอรมันและกำลังประสบกับความยากลำบากและอาการเจ็บป่วย โดยเบธได้เข้าไปจัดหาอาหารและหาฟืนให้พวกเขา นั่นทำให้เธอติดเชื้อไข้อีดำอีแดงมาจากครอบครัวฮุมเมิล ในขณะที่กำลังรอการกลับมาของแม่ เม็กและโจที่รอดชีวิตจากไข้อีดำอีแดง ก็ได้ส่งเอมี่ไปอยู่กับป้ามาร์ชเพื่อป้องกันโรคติดต่อ
แบล็กพิงก์อินยัวร์แอเรีย

แบล็กพิงก์อินยัวร์แอเรีย  เป็นอัลบั้มรวมเพลงแรกของเกิร์ลกรุปเกาหลีใต้ แบล็กพิงก์ วางจำหน่ายผ่านวายจีเอกซ์เมื่อวันที่ 23 พฤศจิกายน ค.ศ. 2018 และแบบกายภาพในญี่ปุ่นเมื่อวันที่ 5 ธันวาคม
อัลบั้มเป็นการรวมเพลงทั้งหมดของแบล็กพิงก์ในขณะนั้น รวมถึงอีพีภาษาญี่ปุ่นในชื่อเดียวกันและอีพีเปิดตัวภาษาเกาหลี "สแควร์อัป" ในรูปแบบดิจิทัลประกอบด้วยเวอร์ชันญี่ปุ่นทั้งหมด (สามแทร็กหลังถูกเผยแพร่เป็นภาษาดังกล่าวครั้งแรก) ขณะที่รูปแบบกายภาพวางจำหน่ายเป็นอัลบั้มคู่ ซึ่งมีเวอร์ชันญี่ปุ่นบนแผ่นที่หนึ่งและเวอร์ชันเกาหลีบนแผ่นที่สอง
เบื้องหลังและการออกจำหน่าย.
เมื่อวันที่ 19 ตุลาคม ค.ศ. 2018 มีการประกาศว่าแบล็กพิงก์จะออกอัลบั้มรวมเพลงเป็นภาษาญี่ปุ่นครั้งแรก นอกจากนั้นยังเปิดเผยว่าอัลบั้มจะวางจำหน่ายถึง 12 เวอร์ชันในวันที่ 5 ธันวาคม เมื่อวันที่ 13 พฤศจิกายน มีรายงานว่ากลุ่มได้ร่วมมือกับชิเซโดะเพื่อออกอัลบั้มของพวกเธอ และยังเผยว่าอัลบั้มเวอร์ชันญี่ปุ่นนั้น จะมีเพลง "ฟอร์เอเวอร์ยัง", "เรียลลี" และ "ซียูเลเทอร์" ซึ่งถูกปล่อยออกมาก่อนหน้าในอีพีเปิดตัวภาษาเกาหลี "สแควร์อัป" (2018) ด้วย จากนั้นวันที่ 22 พฤศจิกายน มีการเผยว่าอัลบั้มจะวางจำหน่ายบนร้านค้าดิจิทัลในวันที่ 23 พฤศจิกายน ซึ่งประกอบด้วยเวอร์ชันญี่ปุ่นเก้าเพลงจากซิงเกิลของกลุ่ม โดยวางจำหน่ายในรูปแบบดิจิทัล
พฤติการณ์เชิงพาณิชย์.
"แบล็กพิงก์อินยัวร์แอเรีย" เปิดตัวที่อันดับ 8 บนออริคอนอัลบั้มชาร์ตในวันแรก และขึ้นสูงสุดที่อันดับ 7 ในวันที่สอง ก่อนตกลงมาอันดับที่ 11 ในวันที่สาม อันดับที่ 17 ในวันที่สี่ และขึ้นเป็นอันดับที่ 10 ในวันที่ห้า และตกลงมาอันดับที่ 16 ในวันที่หก
อัลบั้มเปิดตัวที่อันดับ 9 บนออริคอนอัลบั้มชาร์ต ด้วยยอด 13,878 ชุดในสัปดาห์แรก และตกลงมาอันดับที่ 30 ด้วยยอดขายเพิ่มเติม 3,044 ชุดในสัปดาห์ที่สอง อัลบั้มยังเปิดตัวที่อันดับ 91 บน"บิลบอร์ด"เจแปนท็อปดาวน์โหลดเป็นเวลาสองสัปดาห์ ก่อนขึ้นสูงสุดที่อันดับ 77 ในสัปดาห์ที่สาม นอกจากนั้นยังเปิดตัวอันดับที่ 12 บน"บิลบอร์ด"เจแปนฮอตอัลบั้ม และอันดับที่ 9 บนท็อปอัลบั้มเซลส์ ด้วยยอดขาย 14,710 ชุด
รายชื่อเพลง.
ดัดแปลงจากโน้ตในอัลบั้ม "แบล็กพิงก์อินยัวร์แอเรีย"
วิวาห์อลเวง (ละครโทรทัศน์ พ.ศ. 2557)

วิวาห์อลเวง (อังกฤษ: Satrangi Sasural) เป็นละครโทรทัศน์ภาษาฮินดี ออกอากาศทางช่อง Zee TV ตั้งแต่เดือนธันวาคม 2014 ถึงเดือนมีนาคม 2016 ละครโทรทัศน์เรื่องนี้มีเค้าโครงมาจากละครโทรทัศน์ภาษามราฐี เรื่อง "Honar Sun Me Hya Gharchi" ในไทยออกอากาศช่อง ไบร์ตทีวี
เนื้อเรื่องย่อ.
วิหาน วัตซาล ผู้มั่งคั่งพบและตกหลุมรัก อรุชิ หญิงชนชั้นกลาง และพาเธอกลับบ้านไปหา "ภรรยา" ทั้งเจ็ดของเขาซึ่งนำโดย ดาดี มา ภรรยาคนใหญ่ อรุชิสามารถเอาชนะใจภรรยาเขาทุกๆคนได้ ในขณะเดียวกันก็สร้างความสัมพันธ์ที่ใกล้ชิดกับพวกเขาแต่ละคน
นักแสดงนำ.
ฤดูกาลที่ 1.
<templatestyles src="Div col/styles.css"/>
ฤดูกาลที่ 2.
<templatestyles src="Div col/styles.css"/>
คู่แท้พรหมลิขิต

คู่แท้พรหมลิขิต (แปลว่า: "สีแดงชาดในโชคชะตาของฉัน") เป็นละครโทรทัศน์ภาษาฮินดี ผลิตโดย เอคตา คาปัวร์ ภายใต้บริษัท Balaji Telefilms ออกอากาศตอนแรกวันที่ 15 เมษายน 2014 ทางช่อง Zee TV ออกอากาศสด สตรีมมิ่งทางแพลตฟอร์ม ZEE5. นำแสดงโดย ศริตี จา และ ซาเบียร์ อาห์ลุวาเลีย ในไทยออกอากาศซีรีส์ซีซั่นที่ 6 ทางช่อง ซีหนัง ต่อจากละครเรื่อง ไฟรักนารี (ซีซั่นที่ 2)
เนื้อเรื่องย่อ.
หลังจากที่ “ปราเกีย” กลับมาอีกครั้งในฐานะเจ้าของบ้านคนใหม่ผู้มีอำนาจเหนือทุกคน แต่สิ่งเหล่านี้เป็นเพียงหน้าฉากที่เธอสร้างขึ้นเพื่อเปิดโปงความร้ายกาจของ “อาเลีย” น้องสาวของอาบี ที่ต้องการสมบัติทั้งหมดแต่ปราเกียยังไม่ทันเปิดเผยทุกสิ่งให้ “อาบี” ได้รับรู้ อาบีเกิดประสบอุบัติเหตุขึ้นเสียก่อน ใครบ้างจะรู้ว่า อุบัติเหตุครั้งนี้จะส่งผลอย่างไร กับชีวิตของปราเกียและอาบีในวันข้างหน้า
เอียน คัลลาแกน

เอียน โรเบิร์ต คัลลาแกน (เกิด 10 เมษายน ค.ศ. 1942) เป็นอดีตนักฟุตบอลอาชีพชาวอังกฤษซึ่งเล่นในตำแหน่งกองกลางเขามีสถิติลงเล่นให้ลิเวอร์พูลมากที่สุด เขาได้รับพระราชทานเครื่องราชอิสริยาภรณ์ชั้น เอ็มบีอี เมื่อ ค.ศ. 1975
อาชีพ.
ลิเวอร์พูล.
คัลลาแกน ลงเล่น 857 เกมให้กับลิเวอร์พูลระหว่างปี ค.ศ. 1960 ถึง 1978 เขาสร้างสถิติเป็นผู้เล่นลิเวอร์พูลที่ลงเล่นมากที่สุดในสโมสร เขาก้าวขึ้นมาสู่ทีมชุดใหญ่หลังจากแต่งตั้งบิลล์ แชงคลี เป็นผู้จัดการทีมลิเวอร์พูล เขาเป็นผู้เล่นหลักของทีมชุดใหญ่เมื่อลิเวอร์พูลเลื่อนชั้นสู่ดิวิชันหนึ่งในปี ค.ศ. 1962 และช่วยให้พวกเขาคว้าแชมป์ลีกในปี ค.ศ. 1964, 1966, 1973, 1976, และ 1977, เอฟเอคัพในปี ค.ศ. 1965 และ 1974, ยูฟ่าคัพ ในปี ค.ศ. 1973 และ 1976 และ ยูโรเปียนคัพ ในปี ค.ศ. 1977 และ (ในฐานะตัวสำรอง) ในปี ค.ศ. 1978 เขาได้รับเลือกให้เป็น นักฟุตบอลแห่งปีของสมาคมผู้สื่อข่าวฟุตบอล ในปี ค.ศ. 1974 เขาได้รับใบเหลืองเพียงครั้งเดียวในอาชีพค้าแข้งของเขา ในการแข่งขันลีกคัพ รอบชิงชนะเลิศ 1978 นัดรีเพลย์ที่ โอลด์แทรฟฟอร์ด ซึ่ง ลิเวอร์พูล แพ้ให้กับ นอตทิงแฮมฟอเรสต์ ซึ่งในเวลานั้นมีกุนซือระดับตำนานอย่างไบรอัน คลัฟ เป็นผู้จัดการทีม
นางฟ้าเงาเสียง

นางฟ้าเงาเสียง (อังกฤษ: Hamari Bahu Silk) เป็นละครโทรทัศน์ภาษาฮินดี ออกอากาศทางช่อง Zee TV ตั้งแต่วันที่ 3 มิถุนายน 2019 จนถึงวันที่ 8 พฤศจิกายน 2019 ในไทยออกอากาศซีรีส์ซีซั่นที่ 6 ทางช่อง ซีหนัง ต่อจากละครเรื่อง ลิขิตรักสายสัมพันธ์ (ซีซั่นที่ 2)
สุหสี ธามี

สุหสี กอราเดีย ธามี (อักษรโรมัน: Suhasi Goradia Dhami) เป็นนักแสดงหญิง และนางแบบชาวอินเดีย เธอมีชื่อเสียงจากการรับบทเป็น พระแม่ปารวตี ใน "ศิวะ พระมหาเทพ" และบท เวทิกะ ประทับ ใน "รักต่างวัย หัวใจใกล้กัน".
โดนต์โนว์วอตทูดู

"โดนต์โนว์วอตทูดู"  เป็นเพลงของเกิร์ลกรุปเกาหลีใต้ แบล็กพิงก์ เขียนโดยไบรอัน ลี และเท็ดดี พัก ซึ่งผลิตเพลงร่วมกับ 24, เบกกา บูม และอาร์.ที เป็นซิงเกิลที่สองจากอีพีชุดที่สอง "คิลดิสเลิฟ" วางจำหน่ายเมื่อวันที่ 5 เมษายน ค.ศ. 2019 ผ่านสังกัดวายจีและอินเตอร์สโคป
เบื้องหลังและการส่งเสริม.
"โดนต์โนว์วอตทูดู" ได้รับการยืนยันพร้อมกับรายชื่อเพลงของอีพีในวันที่ 1 เมษายน ค.ศ. 2019 เป็นซิงเกิลที่สองของอีพีถัดจากเพลง "คิลดิสเลิฟ" เมื่ออีพีออกจำหน่ายแล้ว แบล็กพิงก์แสดงเพลง "โดนต์โนว์วอตทูดู" ร่วมกับ "คิลดิสเลิฟ" ในรายงานเพลงเกาหลีใต้อย่าง "โชว์! มิวสิกคอร์" และ "อินกีกาโย" เพื่อประชาสัมพันธ์เพลง
บนชาร์ตเพลงและการแสดงสด.
ในเกาหลีใต้ เพลงเปิดตัวอันดับที่ 121 บนแกออนดิจิทัลชาร์ต ก่อนขึ้นสูงสุดอันดับที่ 38 และยังเปิดตัวอันดับที่ 49 บน"บิลบอร์ด"เจแปนฮอต 100 ด้วย
"โดนต์โนว์วอตทูดู" ถูกนำไปแสดงสดที่เทศกาลโคเชลลาในเดือนเมษายน ค.ศ. 2019 และถูกบรรจุในรายชื่อเพลงสำหรับทัวร์คอนเสิร์ตรอบโลก อินยัวร์แอเรียเวิลด์ทัวร์ (2018–2020) ตลอดจนสนามกีฬายันม่าร์นางาอิ ณ เมืองโอซากะ ประเทศญี่ปุ่น
แผ่นดินไหวนอกชายฝั่งจังหวัดนีงาตะ ค.ศ. 1964

แผ่นดินไหวนอกชายฝั่งจังหวัดนีงาตะ ค.ศ. 1964 (ญี่ปุ่น: 新潟地震) เกิดขึ้นเมื่อเวลา 13:01 น. ตามเวลาท้องถิ่น (04:01 UTC) ในวันที่ 16 มิถุนายน ค.ศ. 1964 (พ.ศ. 2507) มีขนาด 7.5
ศูนย์กลางอยู่นอกชายฝั่งตะวันตกเฉียงเหนือของเกาะฮนชู ห่างจากจังหวัดนีงาตะ 50 กิโลเมตร (31 ไมล์) แผ่นดินไหวทำให้เกิดแผ่นดินเหลวในพื้นที่ส่วนใหญ่ของเมือง
ความเสียหาย.
แผ่นดินไหวทำให้บ้านเรือนเสียหายรุนแรง 3,534 หลัง และได้รับความเสียหายปลายกลาง 11,000 หลัง ความเสียหายที่รุนแรงเกิดจากสภาพดิน เนื่องจากชั้นดินของเมืองนีงาตะเป็นสามเหลี่ยมปากแม่น้ำจากแม่น้ำชินาโนะ และ แม่น้ำอากาโนะ ซึ่งชั้นดินส่วนใหญ่ของเมืองประกอบด้วยดินทรายเป็นส่วนใหญ่และจุดที่เกิดแผ่นดินเหลวส่วนใหญ่เคยเป็นแม่น้ำในอดีต เมื่อได้รับแรงสั่นสะเทือนจึงทำให้เกิดแผ่นดินเหลวอย่างรุนแรง แผ่นดินเหลวสามารถวัดได้ลึก 140 ซม. แผ่นดินเหลวรุนแรงพอที่จะทำให้อาคารเอียงและถล่มในบางจุดแม้ว่าอัตราเร่งสูงสุดของพื้นดินจะต่ำ
การถล่มของสะพานโชวะได้รับการตรวจสอบอย่างละเอียด จากการตรวจสอบพบว่าสะพานถล่มหลังจากแผ่นดินไหวได้ 70 วินาที
ลักษณะ.
แผ่นดินไหว.
แผ่นดินไหวมีขนาด 7.6 แต่มีความลึกที่ 34 กม. ซึ่งถือว่าค่อนข้างลึกทำให้วัดความรุนแรงแผ่นดินไหวได้ที่ VIII (รุนแรง) และ 5 (ชินโดะ) กลไกแผ่นดินไหวที่คำนวณได้บ่งบอกถึงรอยเลื่อนแบบย้อนกลับ
สึนามิ.
คลื่นสึนามิลูกแรกพัดมาถึงเมืองนีงาตะ 15 นาที หลังจากแผ่นดินไหว สึนามิทำให้เกิดน้ำท่วมบนเกาะซาโดะและเกาะอื่น ๆ โดยรอบ คลื่นสึนามิสามารถพัดไปไกลถึงหมู่เกาะโอกิในจังหวัดชิมาเนะ ที่ท่าเรือเรียวสึสามารถวัดคลื่นได้สูง 3 เมตร นอกจากนี้ยังมีรายงานคลื่นสึนามิที่สูงถึง 6 เมตรในบางพื้นที่
ดัชชีอากีแตน

ดัชชีอากีแตน ([dyʃe dakitɛn]; ,) เป็นดินแดนศักดินาในบริเวณภาคตะวันตก ภาคกลาง และภาคใต้ของประเทศฝรั่งเศสในปัจจุบันจรดดินแดนฝั่งซ้ายของแม่น้ำลัวร์ แม้ว่าเขตแดนของดัชชีอากีแตนนั้นเปลี่ยนแปลงไปตามกาลเวลา ในอดีตก่อนหน้านั้นเคยกินอาณาบริเวณเพียงแค่ภาคตะวันตกเฉียงใต้ (กัสกอญ) และภาคกลางของฝรั่งเศสในปัจจุบัน 
ดัชชีอากีแตนก่อตั้งขึ้นราวคริสต์ศตวรรษที่ 7 เพื่อเป็นดัชชีหนึ่งของราชอาณาจักรแฟรงก์ และต่อมาได้กลายเป็นจังหวัดโรมัน "แกลเลียแอควิเทเนีย" ในช่วงที่ยังเป็นดัชชีนั้นได้แตกดินแดนออกภายหลังจากการพิชิตของไวโอฟาร์ ดยุกแห่งอากีแตน และได้กลายมาเป็นราชอาณาจักรหนึ่งภายใต้จักรวรรดิการอแล็งเฌียงที่ต่อมาได้ถูกผนวกเข้ากับอาณาจักรแฟรงก์ตะวันตก อันเป็นผลจากจากสนธิสัญญาแวร์เดิงใน ค.ศ. 843 ต่อมาได้กลับสถานะเป็นดัชชีอีครั้งในสมัยกลางตอนกลาง ซึ่งต่อมากลายเป็นดัชชีที่มีขนาดใหญ่ขึ้น โดยได้สวามิภักดิ์ต่อกษัตริย์แห่งราชวงศ์อ็องฌูแห่งอังกฤษ ซึ่งเป็นสาเหตุให้เกิดการอ้างสิทธิ์ต่อดินแดนในฝรั่งเศส จนทำให้เกิดสงครามร้อยปีขึ้นและต่อมาทำให้ราชอาณาจักรฝรั่งเศสสามารถควบคุมดินแดนที่เคยมีปัญหาด้านการอ้างสิทธิ์ใน ค.ศ. 1450 ดินแดนต่าง ๆ เหล่านี้ได้รับการปกครองโดยตรงจากพระมหากษัตริย์ฝรั่งเศส
วัดเกาะหงษ์

วัดเกาะหงษ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมฝั่งแม่น้ำเจ้าพระยา ในตำบลตะเคียนเลื่อน อำเภอเมืองนครสวรรค์ จังหวัดนครสวรรค์ ที่ดินที่ตั้งวัดมีเนื้อที่ 30 ไร่ 2 งาน 61 ตารางวา มีที่ธรณีสงฆ์ จำนวน 3 แปลง เนื้อที่ 2 ไร่ 1 งาน 41 ตารางวา
วัดเกาะหงษ์สร้างโดยชุมชนเชื้อสายมอญ เมื่อ พ.ศ. 2300 เดิมมีนามว่า วัดเกาะ เปลี่ยนชื่อมาเป็น "วัดเกาะหงส์" เมื่อราว พ.ศ. 2555 เพื่อไม่ให้ซ้ำกับวัดอื่น วัดได้รับพระราชทานวิสุงคามสีมา พ.ศ. 2494 กว้าง 40 เมตร ยาว 80 เมตร ด้านการศึกษา มีโรงเรียนพระปริยัติธรรมแผนกธรรม เปิดสอน เมื่อ พ.ศ. 2472 เมื่อครั้งพระบาทสมเด็จพระจุลจอมเกล้าเจ้าอยู่หัวเสด็จผ่านมาถึงวัด พ.ศ. 2449 (ร.ศ 125) พระองค์นมัสการพระประธานในโบสถ์ และนมัสการหลวงปู่กัน ซึ่งเป็นสมภารวัดในขณะนั้น ภายในอุโบสถ พระองค์ทรงเห็นพระสังกัจจายน์ยืนมือกุมท้อง ทรงพอพระทัยเป็นอันมากจึงขอเชิญพระกัจจายน์ไป แล้วพระราชทานพระราชทรัพย์จำนวน 1 ชั่ง (80 บาท) เพื่อให้จัดสร้างขึ้นใหม่แทนองค์เดิม 
อาคารเสนาสนะที่สำคัญ ได้แก่ วิหารศิลปะอยุธยาตอนปลายถึงรัตนโกสินทร์ตอนต้น ภายในมีภาพจิตรกรรมฝาผนังรูปเทพชุมชนหลายองค์ วาดต่อเนื่องกันไปแบบงานจิตรกรรมสมัยอุยธยา มีรอยพระพุทธบาทจำลองปรากฏอยู่บนฝาผนัง มีจิตรกรรมไทยบนสมุดข่อยภาษามอญ มีภาพประกอบและลงรักปิดทอง ศาลาการเปรียญ กว้าง 24 เมตร ยาว 28 เมตร สร้างเมื่อ พ.ศ. 2502 และกุฏิสงฆ์ จำนวน 8 หลัง นอกจากนั้นยังพบโครงกระดูกมนุษย์ มีอายุ 2,000 ปีมาแล้ว เนื่องจากพบเครื่องใช้และเครื่องแต่งกาย เช่น ขวานฟ้า กำไรหิน เป็นต้น
วัดเกาะ (จังหวัดสุพรรณบุรี)

วัดเกาะ ตั้งอยู่เลขที่ 104 ถนนทางหลวงแผ่นดินหมายเลข 3038 (ดอนเจดีย์ - ศรีประจันต์) หมู่ที่ 5 ตำบลวังหว้า อำเภอศรีประจันต์ จังหวัดสุพรรณบุรี เป็นวัดราษฎร์ คณะสงฆ์มหานิกาย เขตปกครองคณะสงฆ์ตำบลบางงาม อำเภอศรีประจันต์ จังหวัดสุพรณบุรี คณะสงฆ์ ภาค14 
ประวัติ.
วัดสร้างเมื่อใดไม่ปรากฏหลักฐานชัดเจน สันนิษฐานว่าอยู่ในช่วงรัชสมัยพระบาทสมเด็จพระพุทธเลิศหล้านภาลัย (รัชกาลที่ 2) แห่งกรุงรัตนโกสินทร์ เป็นอย่างน้อย
เริ่มจากมีบุคคลคณะหนึ่งมาทำดินพลุตะไล ณ สถานที่แห่งนี้ แล้วพิจารณาเห็นว่ามีลำน้ำล้อมรอบ ลักษณะเป็นเกาะ เป็นจุดศูนย์กลางของชุมชน เหมาะที่จะสร้างวัด จึงชักชวนชาวบ้านในพื้นที่ให้ช่วยกันสร้างวัด แล้วขนานนามตามลักษณะภูมิประเทศที่ตั้งว่า วัดเกาะ ต่อมาเปลี่ยนชื่อเป็น วัดเกาะแก้ว แต่ประชาชนยังนิยมเรียกว่า วัดเกาะ และใช้ชื่อนี้ตลอดมา
ที่ดินตั้งวัดมีพื้นที่จำนวน 23 ไร่ ได้รับอนุญาตตั้งวัดเมื่อ พ.ศ. 2358 ได้รับพระราชทานวิสุงคามสีมาเมื่อวันที่ 31 กรกฎาคม พ.ศ. 2496 เขตวิสุงคามสีมา กว้าง 8 เมตร ยาว 30 เมตร
เป็นวัดซึ่งมีอดีตเจ้าอาวาส คือ พระครูวรนาถรังษี (ปุย ปุญฺญสิริ) เป็นพระเถราจารย์ที่มีชื่อเสียง เป็นที่เคารพนับถือของประชาชน วัตถุมงคลของท่านได้รับความนิยม
ลำดับเจ้าอาวาส.
ลำดับเจ้าอาวาส และรักษาการเจ้าอาวาสวัดเกาะ เท่าที่พบข้อมูล
อาคาร เสนาสนะ.
อาคาร เสนาสนะ
ปูชนียวัตถุ และสิ่งน่าสนใจ.
ปูชนียวัตถุ และสิ่งน่าสนใจภายในวัด
กลูโคคอร์ติคอยด์

กลูโคคอร์ติคอยด์  หรือในบางครั้งเรียกว่า กลูโคคอร์ติคอสเตอรอยด์  เป็นฮอร์โมนสเตอรอยด์ชนิดหนึ่ง จัดอยู่ในประเภทคอร์ติโคสเตียรอยด์ กลูโคคอร์ติคอยด์คือคอร์ติโคสเตอรอยด์ที่จับกับตัวรับกลูโคคอร์ติคอยด์ (glucocorticoid receptor) ซึ่งพบในเซลล์ของสัตว์มีกระดูกสันหลังแทบทุกชนิด คำว่า "กลูโคคอร์ติคอยด์" เป็นการรวมคำจาก "glucose" (กลูโคส), "cortex" (เปลือกต่อมหมวกไต), และ "steroid" (สเตอรอยด์) โดยสะท้อนถึงบทบาทของฮอร์โมนนี้ในการควบคุมกระบวนการสร้างและสลายกลูโคส ถูกสังเคราะห์ขึ้นที่เปลือกต่อมหมวกไต และมีโครงสร้างเป็นสเตอรอยด์
กลูโคคอร์ติคอยด์เป็นส่วนหนึ่งของกลไกป้อนกลับ (feedback mechanism) ในระบบภูมิคุ้มกัน ซึ่งทำหน้าที่ลดการทำงานบางประการของภูมิคุ้มกัน เช่น การอักเสบ ด้วยเหตุนี้จึงมีการนำมาใช้ทางการแพทย์เพื่อรักษาโรคที่เกิดจากภูมิคุ้มกันทำงานมากเกินไป เช่น ภูมิแพ้ โรคหืด โรคภูมิต้านตนเอง และภาวะติดเชื้อในกระแสเลือด กลูโคคอร์ติคอยด์มีผลข้างเคียงจากยาอยู่หลายประการ รวมถึงอาการไม่พึงประสงค์จากยา นอกจากนี้ยังมีฤทธิ์รบกวนกลไกบางอย่างที่ผิดปกติในเซลล์มะเร็ง จึงมีการใช้ในขนาดสูงเพื่อรักษาโรคมะเร็ง โดยเฉพาะกลไกที่ยับยั้งการแบ่งตัวของลิมโฟไซต์ ซึ่งมีความสำคัญในมะเร็งต่อมน้ำเหลืองและมะเร็งเม็ดเลือดขาว อีกทั้งยังสามารถผลข้างเคียงจากเคมีบำบัดได้บางประการ
กลูโคคอร์ติคอยด์ออกฤทธิ์ต่อเซลล์โดยการจับกับตัวรับกลูโคคอร์ติคอยด์ เมื่อเกิดการจับกันแล้ว จะทำให้เกิดกลุ่มรวมของตัวรับกลูโคคอร์ติคอยด์กับกลูโคคอร์ติคอยด์ ซึ่งสามารถกระตุ้นการแสดงออกของโปรตีนต้านการอักเสบภายในนิวเคลียส (เรียกกระบวนการนี้ว่า transactivation หรือการกระตุ้นการถอดรหัส) และสามารถยับยั้งการแสดงออกของโปรตีนที่ก่อให้เกิดการอักเสบภายในไซโทซอลได้ โดยยับยั้งการเคลื่อนย้ายของปัจจัยการถอดรหัสบางชนิดจากไซโทซอลเข้าสู่นิวเคลียส (เรียกกระบวนการนี้ว่า transrepression หรือการยับยั้งการถอดรหัส)
กลูโคคอร์ติคอยด์แตกต่างจากมิเนอรัลโลคอร์ติคอยด์และสเตอรอยด์เพศในด้านตัวรับที่มีความเฉพาะ เซลล์เป้าหมาย และผลของการออกฤทธิ์ ตามความหมายทางเทคนิค คำว่า "คอร์ติโคสเตอรอยด์" ครอบคลุมทั้งกลูโคคอร์ติคอยด์และมิเนอรัลโลคอร์ติคอยด์ (เนื่องจากทั้งสองเลียนแบบฮอร์โมนที่สร้างจากเปลือกต่อมหมวกไต) อย่างไรก็ตาม คำนี้มักถูกใช้แทนคำว่ากลูโคคอร์ติคอยด์ แหล่งสังเคราะห์หลักของกลูโคคอร์ติคอยด์อยู่ในโซนาฟาสซิคูลาตา (zona fasciculata) ของเปลือกต่อมหมวกไต ขณะที่มิเนอรัลโลคอร์ติคอยด์ถูกสังเคราะห์ในโซนาโกลเมอรูโลซา (zona glomerulosa)
คอร์ติซอล (หรือไฮดรอคอร์ติโซน) เป็นกลูโคคอร์ติคอยด์ที่สำคัญที่สุดในมนุษย์ และมีความจำเป็นต่อการดำรงชีวิต มีหน้าที่ควบคุมและสนับสนุนการทำงานสำคัญหลายประการของระบบหัวใจและหลอดเลือด เมแทบอลิซึม ระบบภูมิคุ้มกัน และกลไกรักษาสมดุลของร่างกาย การเพิ่มขึ้นของกลูโคคอร์ติคอยด์เป็นส่วนสำคัญของกลไกตอบสนองต่อความเครียด และเป็นตัวบ่งชี้ที่ใช้กันมากที่สุดในการประเมินระดับความเครียด กลูโคคอร์ติคอยด์ยังมีหน้าที่อื่นอีกมากนอกเหนือจากความเครียด และระดับของกลูโคคอร์ติคอยด์สามารถเพิ่มขึ้นได้จากความพึงพอใจหรือความตื่นเต้น ในทางคลินิก มีกลูโคคอร์ติคอยด์สังเคราะห์หลากหลายชนิด ซึ่งนำมาใช้กันอย่างกว้างขวางในเวชปฏิบัติทั่วไปและการแพทย์เฉพาะทางในหลากหลายสาขา ทั้งในฐานะฮอร์โมนทดแทนในภาวะพร่องกลูโคคอร์ติคอยด์ (glucocorticoid deficiency) และในฐานะยากดภูมิคุ้มกัน
วัดบัวสถาน

วัดบัวสถาน เป็นวัดไทย ตั้งอยู่ในบ้านห้วยส้าน อำเภอเมียวดี จังหวัดเมียวดี ประเทศพม่า ซึ่งเป็นหมู่บ้านคนไทยพลัดถิ่น อยู่ห่างจากชายแดนไทยที่อำเภอแม่สอด จังหวัดตาก ประมาณ 10 กิโลเมตร มีรูปแบบการปกครองของคณะสงฆ์ไทยวน บ้านห้วยส้าน ซึ่งยึดมาจากจารีตล้านนา คือ ใช้การปกครองแบบหัวหมวดอุโบสถ คือ ทุกวัดจะทำสังฆกรรมในอุโบสถเดียวกัน เรียกว่า "กลมอุโบสถ" หรือ "หมวดอุโบสถ" หัวหมวดอุโบสถในบ้านห้วยส้านมี 5 วัด คือ วัดบัวสถาน วัดศรีบุญเรือง วัดสุวรรณคีรี วัดสว่างอารมณ์ และวัดป่าเลไลย์ ส่วนวัดไทยวนอื่น ๆ จะเข้าอุโบสถร่วมกับคณะสงฆ์พม่า
วัดบัวสถาน หรือเรียกอีกชื่อว่า วัดใน เป็นวัดแรกในบ้านห้วยส้าน มีอายุราว 200–300 ปี เป็นวัดที่สร้างโดยชาวไทยวนที่อพยพเข้ามา ปัจจุบันมี ครูบาสมคิดเป็นเจ้าอาวาส
อาคารเสนาสนะที่สำคัญ ได้แก่ วิหารเก่าแก่ซึ่งได้รับการบูรณะอย่างต่อเนื่อง แต่ปัจจุบันได้รื้อถอนไปเพื่อสร้างวิหารหลังใหม่ หน้าวิหารมีไม้แกะสลักรูปเทวดาและลายเถาว์ ภายในวิหารประดิษฐานพระพุทธรูปซึ่งจัดเลียนตามแบบวิหารล้านนา คือ ด้านขวาของพระประธานเป็นที่ตั้งของธรรมาสน์ต่อด้วยแท่นสังฆ์ (ที่นั่งพระสงฆ์) มีผ้าเพดานกางกั้นเหนือพระเศียรพระประธานและแท่นสังฆ์ วิหารมีภาพจิตรกรรมฝาผนังเรื่องราวพุทธประวัติ นรก สวรรค์ รูปพระพุทธเจ้า จิตรกรได้วาดให้พระองค์สวมว่อม ถือไม้เท้า สวมรองเท้า ใส่รูปปะคำ และห่มจีวรแบบพาดบ่าสีกรักแดง เขียนคำบรรยายและชื่อเจ้าภาพด้วยอักษรธรรมล้านนา อักษรพม่า และอักษรไทย ฝาผนังด้านนอกของประตูข้างวิหารวาดภาพการอพยพหนีภัยสงครามของชาวบ้าน เขียนโดยชาวต่องสู้ (กะเหรี่ยงเผ่าหนึ่งของพม่า) จึงมีลักษณะผสมไทยวน พม่า และกะเหรี่ยง
เบตยูวอนนา

"เบตยูวอนนา"  เป็นเพลงของเกิร์ลกรุปเกาหลีใต้ แบล็กพิงก์ ร้องรับเชิญโดยแร็ปเปอร์ชาวอเมริกัน คาร์ดิ บี เป็นซิงเกิลที่สี่จากอัลบั้มเปิดตัวของแบล็กพิงก์ "ดิอัลบั้ม" ออกจำหน่ายเมื่อวันที่ 2 ตุลาคม 2020 ภายใต้สังกัดวายจีและอินเตอร์สโคป เพลงมีกำหนดส่งเข้าสถานีวิทยุร่วมสมัยของสหรัฐเมื่อวันที่ 10 พฤศจิกายน 2020 แต่กลับถูกยกเลิกและไม่เคยนำมาประชาสัมพันธ์ เพลงเขียนโดยคาร์ดิ บี, โจนาธาน เดการ์ต, เมลานี จอย ฟอนตานา, ไรอัน เท็ดเดอร์, ตอเร คารร์, สตีเวน แฟรงส์, เท็ดดี และทอมมี บราวน์ และผลิตโดยสามคนหลัง
หลังจากออกจำหน่าย เพลงได้รับการตอบรับแบบคละกันจากนักวิจารณ์ บางกลุ่มยกย่องเกี่ยวกับท่อนแร็ปของคาร์ดิและความไพเราะเสนาะหู แต่ถึงอย่างนั้นเพลงกลับอยู่อันดับสามในรายชื่อห้าเพลงที่แย่ที่สุดแห่ง 2020 จากหนังสือพิมพ์ "นิวยอร์กโพสต์" ซึ่งมองว่าเพลงดังกล่าวด้อยยิ่งกว่า "วับ" ที่คาร์ดิเคยร่วมมือก่อนหน้า
"เบตยูวอนนา" ติดใน 100 อันดับแรกในออสเตรเลีย แคนาดา ไอร์แลนด์ ญี่ปุ่น มาเลเซีย โปรตุเกส สกอตแลนด์ สิงคโปร์ เกาหลีใต้ และสหราชอาณาจักร ถึงแม้เพลงจะไม่ได้เข้าชาร์ต"บิลบอร์ด" ฮอต 100 แต่ก็สามารถเปิดตัวที่อันดับหนึ่งบนชาร์ตบับบลิงอันเดอร์ฮอต 100 
ผู้มีส่วนร่วมทำเพลง.
ดัดแปลงจากไทดัล
<templatestyles src="Div col/styles.css"/>
ทริปเปิลแอ็กชัน

ทริปเปิลแอ็กชัน  เป็นวิดีโอเกมแอ็กชันที่ผลิตโดยมาเทลอิเล็กทรอนิกส์สำหรับระบบวิดีโอเกมอินเทลลิวิชันใน ค.ศ. 1981 เกมนี้ประกอบด้วยเกมสามเกมที่แยกจากกัน ได้แก่ การแข่งรถ, การต่อสู้ด้วยรถถัง และการบิน โดยที่ผู้เล่นสองคนแข่งขันกันเองเพื่อให้ได้คะแนนที่ดีที่สุด
ประวัติ.
ในระหว่างการพัฒนาเกม เกมนี้เป็นที่รู้จักภายในว่าเป็นบางส่วนของพวกเขา เนื่องจากเกมหลายเกมที่ได้เสนอนี้เป็นสำเนาของเกมที่ผลิตโดยบริษัทอาตาริ ซึ่งเป็นคู่แข่งหลักของบริษัทมาเทล และจำนวนหน่วยความจำที่จำกัดทำให้จำนวนเกมที่เสนอลดลงจากหกเกมเป็นห้าเกม ในท้ายที่สุด เกมสามเกมยังคงอยู่หลังจากการตรวจสอบภายในโดยทนายความของบริษัทระบุว่าเกมสองเกม ได้แก่ เกมรูปแบบ"เบรกเอาต์" และเกมรูปแบบ"ป็อง" อาจทำให้เกิดการฟ้องร้องจากบริษัทอาตาริ ซึ่งก่อนวางจำหน่าย เกมนี้มีชื่อว่า"ทรี-อิน-วัน อาร์เคด" ก่อนที่จะเปลี่ยนเป็น"ทริปเปิลแอ็กชัน"
รูปแบบการเล่น.
"ทริปเปิลแอ็กชัน"ประกอบด้วยสามเกมที่แยกจากกัน ได้แก่ "แบตเทิลแทงส์", "คาร์เรซซิง" และ "ไบเพลนส์" โดยผู้เล่นเลือกเกมที่ต้องการจากเมนูบนหน้าจอ จากนั้นเลือกตัวเลือกที่มีให้สำหรับเกมนั้น ๆ
ใน "แบตเทิลแทงส์" ผู้เล่นจะยักย้ายรถถังของตนไปรอบสนามรบ โดยผู้เล่นคนแรกที่ยิงโดนคู่ต่อสู้ของพวกเขา 15 ครั้งจะได้รับการประกาศให้เป็นผู้ชนะ ตัวเลือกของเกมจะปรับระยะการยิงของผู้เล่น และสามารถช่วยให้พวกมันสะท้อนกลับจากสิ่งกีดขวางได้ หากเลือกการสะท้อนกลับ ผู้เล่นอาจถูกทำให้โดนจากการยิงของตัวเอง ซึ่งจะทำให้ฝ่ายตรงข้ามได้คะแนน
ส่วน "คาร์เรซซิง" เป็นการแข่งที่มีระยะทาง โดยผู้เล่นแต่ละคนจะอยู่คนละส่วนถนน ผู้เล่นต้องหลบเลี่ยงการจราจรเพื่อที่จะไปถึงเส้นชัยก่อนฝ่ายตรงข้าม ซึ่งผู้เล่นสามารถปรับปริมาณการจราจรของยานพาหนะก่อนเริ่มการแข่งได้
และเป้าหมายของ "ไบเพลนส์" คือการทำคะแนน 15 คะแนนโดยการยิงบอลลูนหรือเครื่องบินปีกสองชั้นของศัตรู ซึ่งก่อนเริ่มเกม ผู้เล่นสามารถเลือกระหว่างการยิงระยะใกล้ และการยิงระยะไกล
สิ่งสืบทอด.
"ทริปเปิลแอ็กชัน"ได้รวมอยู่ใน"อินเทลลิวิชันไลฟส์!" ซึ่งเป็นการรวบรวมสำหรับคอมพิวเตอร์และวิดีโอเกมคอนโซล รวมทั้งเพลย์สเตชัน 2 และเกมคิวบ์ กระทั่งในเดือนมิถุนายน ค.ศ. 2010 ทางบริษัทไมโครซอฟท์ได้ให้บริการเกมนี้ผ่านบริการ"เกมรูม"สำหรับเอกซ์บอกซ์ 360 และไมโครซอฟท์ วินโดวส์
การตอบรับ.
"ทริปเปิลแอ็กชัน"ได้รับการวิจารณ์ในทางบวกใน ค.ศ. 1982 โดยนิตยสาร"วิดีโอ" ซึ่งได้รับการอธิบายว่าเป็น "ความพยายามที่ถูกต้องตามกฎหมายอย่างสมบูรณ์" ในนามของบริษัทมาเทลในการสร้างเกมรถถังอีกเกมหนึ่งหลังจากประสบความสำเร็จใน"อาร์เมอร์แบตเทิล" แม้ว่าส่วนของรถถังและการต่อสู้ทางอากาศของเกมจะมีลักษณะเฉพาะตามลำดับในฐานะ "แอ็กชันอาร์เคดที่บริสุทธิ์" และ "น่ายินดีในหลาย ๆ ด้าน" แต่ส่วนรถยนต์ก็ถูกมองข้ามโดยผู้วิจารณ์ในฐานะ "ไม่มีอะไรสำคัญ"#เปลี่ยนทาง ทั้งนี้ "ทริปเปิลแอ็กชัน"ยังคงได้รับเกียรติจากรางวัล "วิดีโอเกมเอฟเฟกต์ภาพและเสียงยอดเยี่ยม" ในอีกหนึ่งปีต่อมาที่งานอาร์คีอะวอดส์ประจำปี ครั้งที่ 4#เปลี่ยนทาง
เจอร์นัลออฟคลินิคอลเนอร์สซิง

เจอร์นัลออฟคลินิคอลเนอร์สซิง (หรือที่รู้จักกันในชื่อ JCN) เป็นวารสารการแพทย์พิชญพิจารณ์รายเดือนซึ่งครอบคลุมทุกด้านของการพยาบาล ซึ่งได้รับการเผยแพร่โดยจอห์น ไวลีย์ แอนด์ซันส์
ประวัติ.
วารสารนี้ได้รับการจัดตั้งขึ้นใน ค.ศ. 1990 โดยมีคริสตีน เวบบ์ เป็นบรรณาธิการบริหารผู้ก่อตั้ง ซึ่งบรรณาธิการบริหารคนต่อมาคือโรเจอร์ วัตสัน และเดบรา แจ็กสัน ส่วนบรรณาธิการบริหารคนปัจจุบันคือมาร์ก เฮย์เตอร์ จากมหาวิทยาลัยฮัลล์
สาระสังเขปและดัชนี.
วารสารนี้มีบทคัดย่อและจัดทำดัชนีใน:
ตาม"เจอร์นัลไซเทชันรีพอตส์" วารสารนี้มีปัจจัยกระทบ ค.ศ. 2020 ที่ 3.036
แอนด์ทีวี

แอนด์ทีวี  เป็นช่องบันเทิงภาษาฮินดีอีกช่องหนึ่ง ภายใต้การบริหารของบริษัท Zee Entertainment Enterprises เปิดตัวในฐานะช่องบันเทิงทั่วไปภายใต้กลุ่มบริษัท ZEEL group เริ่มออกอากาศเมื่อวันที่ 2 มีนาคม 2558 ในวันที่ 1 มิถุนายน 2019 แอนด์ทีวี ได้ปิดตัวลงในสหราชอาณาจักร เนื่องจากมีการเปิดตัวแพลตฟและ ZEE5 จะออกอากาศรายการเก่าเสียเป็นส่วนใหญ่
มาโยยกะ มหัศจรรย์บ้านริมผา

มาโยยกะ มหัศจรรย์บ้านริมผา (; โรมาจิ: "Misaki no Mayoiga") เป็นนิยายญี่ปุ่นเขียนโดยซาจิโกะ คาชิวาบะ ตีพิมพ์เป็นตอน ๆ ในหนังสือพิมพ์รายวัน"อิวาตะนิปโปะ"ตั้งแต่วันที่ 10 พฤษภาคม พ.ศ. 2557 ถึงวันที่ 4 กรกฎาคม พ.ศ. 2558 ภายหลังสำนักพิมพ์โคดันชะตีพิมพ์นิยายเป็นหนังสือจำหน่ายเมื่อวันที่ 11 กันยายน พ.ศ. 2558 ภาพหน้าปกวาดโดยยูกิโกะ ไซโต ได้รับการดัดแปลงเป็นภาพยนตร์อนิเมะสร้างโดยสตูดิโอเดวิดโปรดักชัน เข้าฉายในประเทศญี่ปุ่นเมื่อวันที่ 27 สิงหาคม พ.ศ. 2564 ในประเทศไทยมีกำหนดเข้าฉายในวันที่ 24 กุมภาพันธ์ พ.ศ. 2565 อนิเมะเป็นส่วนหนึ่งของ "Zutto Ōen Project 2011 + 10..." เนื่องในโอกาสครบรอบ 10 ปีเหตุการณ์แผ่นดินไหวและคลื่นสึนามิในโทโฮกุ พ.ศ. 2554
ให้เสียงโดย: Mana Ashida
ให้เสียงโดย: Takuya Tasso
ให้เสียงโดย: Shinobu Otake
ให้เสียงโดย: Awano Sari
ให้เสียงโดย: Sally Amaki
ให้เสียงโดย: Mikio Date
ให้เสียงโดย: Takeshi Tomizawa
ให้เสียงโดย: Shōhei Uno
ซิง อะ บิท ออฟ ฮาร์โมนี

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
ซิง อะ บิท ออฟ ฮาร์โมนี (; โรมาจิ: "Ai no Utagoe o Kikasete"; แปลตรงตัว "ขอฟังเสียงเพลงแห่งรัก"; #เปลี่ยนทาง) เป็นภาพยนตร์อนิเมะ สร้างโดยสตูดิโอเจซีสตาฟและฟันนิเมชัน กำกับโดยยาซูฮิโระ โยชิอูระ เข้าฉายในประเทศญี่ปุ่นเมื่อวันที่ 29 ตุลาคม พ.ศ. 2564 และเข้าฉายในประเทศไทยเมื่อวันที่ 10 กุมภาพันธ์ พ.ศ. 2565
#เปลี่ยนทาง 
#เปลี่ยนทาง 
#เปลี่ยนทาง 
#เปลี่ยนทาง 
#เปลี่ยนทาง 
#เปลี่ยนทาง 
#เปลี่ยนทาง 
#เปลี่ยนทาง 
#เปลี่ยนทาง 
มังงะดัดแปลง.
มังงะดัดแปลง วาดภาพโดยเมงูมุ มาเอดะ เริ่มตีพิมพ์ในนิตยสารการ์ตูนแนว"เซเน็ง" "อาฟเตอร์นูนรายเดือน" ของสำนักพิมพ์โคดันชะเมื่อวันที่ 24 มิถุนายน พ.ศ. 2564 หนังสือการ์ตูนรวมเล่ม ("ทังโกบง") เล่มแรกวางจำหน่ายเมื่อวันที่ 21 ตุลาคม พ.ศ. 2565
วิกฤตการณ์รัสเซีย–ยูเครน (พ.ศ. 2564–2565)

ในช่วงเดือนมีนาคมและเดือนเมษายน พ.ศ. 2564 ประเทศรัสเซียได้ระดมกำลังทหารประมาณ 100,000 นาย ไปไว้ที่บริเวณพรมแดนของประเทศยูเครน ถือเป็นการระดมกำลังที่ใหญ่ที่สุดนับตั้งแต่วิกฤตการณ์ไครเมีย เมื่อปี พ.ศ. 2557 เหตุการณ์นี้ส่งผลให้เกิดวิกฤตการณ์ระดับนานาชาติ และมีความกังวลว่าอาจนำไปสู่การยึดครองยูเครน ภาพถ่ายดาวเทียมแสดงให้เห็นว่ามีการเคลื่อนกำลังพล ขีปนาวุธ และอาวุธหุ้มเกราะต่าง ๆ เมื่อเดือนมิถุนายน พ.ศ. 2564 รัสเซียได้ทำการถอนกำลังทหารบางส่วนออกไป แต่ในเดือนตุลาคมจนถึงเดือนธันวาคมก็มีการระดมกำลังทหารประมาณ 100,000 นาย ทำให้มีความตึงเครียดขึ้นมาอีกครั้ง มีการวิเคราะห์ว่าวิกฤตินี้เป็นหนึ่งในเหตุการณ์ที่มีความตึงเครียดมากที่สุดตั้งแต่สงครามเย็น
ในวันที่ 18 กุมภาพันธ์ พ.ศ. 2565 เกิดการโจมตีโรงเรียนแห่งหนึ่งในหมู่บ้านสตานิตเซียลูฮานสกาในเขตประเทศยูเครน ด้วยอาวุธปืนใหญ่ คาดว่าผู้ก่อเหตุอาจเป็นกบฎแบ่งแยกดินแดนที่สนับสนุนประเทศรัสเซีย มีผู้บาดเจ็บจากเหตุการณ์นี้ 3 ราย
ต่อมาในวันที่ 21 กุมภาพันธ์ รัสเซียได้ประกาศรับรองความเป็นรัฐเอกราชของสาธารณรัฐประชาชนดอแนตสก์และสาธารณรัฐประชาชนลูฮันสก์ พร้อมกับเคลื่อนกำลังทหารไปยังบริเวณดอนบัส ซึ่งเป็นที่ตั้งของรัฐทั้งสอง
ในวันที่ 24 กุมภาพันธ์ รัสเซียประกาศเริ่มต้นปฏิบัติการทางทหารในยูเครนตะวันออก และทำการบุกครองยูเครนอย่างเต็มรูปแบบ
เดอะวีเนอส์เซอร์เคิล

เดอะวีเนอส์เซอร์เคิล  เป็นร้านฮอตดอก ตั้งอยู่บนถนนคลาร์ก ย่านลิงคอล์นพาร์ค ชิคาโก รัฐอิลลินอย สหรัฐ เป็นที่รู้จักจากแมกซ์เวลล์สตรีทพอลิช, ขาร์ด็อก, แฮมเบอร์เกอร์, ฟรายส์ราดชีส และการพ่นคำหยาบคายใส่กัน ระหว่างลูกค้าและผู้ขาย
วีเนอส์เซอร์เคิลเป็นที่รู้จักจากอาหารจำพวกย่างชาร์ โดยเฉพาะฮอตดอก และ แฮมเบอร์เกอร์ (ซึ่งเรียกว่า ชาร์ด็อก; char-dogs กับ ชาร์เบอร์เกอร์; char-burgers) อาหารจานขึ้นชื่อคือ ชาร์ด็อก "เดอะเวิกส์" ("the works") ซึ่งประกอบด้วยไส้กรอกเนื้อเวียนนาย่างบนขนมปังเม็ดป็อปปี โปะกน้าด้วยมัสตาร์ด, หอมใหญ่สับ, เรลิช, แตงกวาดองดิล, มะเขือเทศ, พริกสปอร์ต และเกลือเซเลรี
ประวัติศาสตร์.
เดอะวีเนอส์เซอร์เคิลเปิดให้บริการในปี 1983 เปิดขึ้นแทนที่ร้านอาหารประเภทเดียวกันในตำแหน่งเดียวกันที่ชื่อ Harry-O's ในช่วงต้นทศตวรรษ 1990s (ราว 1992) แลรี โกลด์ (Larry Gold) หนึ่งในเจ้าของร้าน เรียกลูกค้าที่เมาและมึน ๆ ว่า "แอสโฮล" ("asshole") เพื่อเรียกให้ลูกค้าสนใจ ต่อมาจึงพัฒนาเป็นวัฒนธรรมการพ่นคำหยาบคายและระรานทางวาจาระหว่างลูกค้ากับผู้ค้าในช่วงกลางคืน บรรยากาศในร้านมีตั้งแต่สนุกสนาน ไปจนถึงบางครั้งอาจเป็นภัย ถึงแม้ในข่วงเปิดให้บริการระหว่างวัน พนักงานของร้านจะใช้ถ้อยคำสุภาพปกติ แต่ในช่วงกลางคืน พนักงานและผู้ค้าจะพ่นคำหยาบคายและระรานลูกค้าอย่างรุนแรง ในวันหยุดสุดสัปดาห์ ร้านอาจเปิดให้บริการถึงตีห้า ลูกค้าส่วนใหญ่จึงเป็นคนเมาที่พึ่งเสร็จจากร้านเหล้าในละแวกใกล้เคียง
นอกจากนี้ร้านยังเป็นที่รู้จักจากประวัติการเสียดสีการเมืองมาประกอบป้ายและการค้ามาอย่างยาวนาน สนเดือนมีนาคม 2016 ร้านเปิดตัวฮอตดอก "ฟุตลองทรัมป์" สามนิ้ว (3-inch "Trump footlong") 
ในสื่อ.
ร้านอาหารเคยปรากฏอยู่ในตอนหนึ่งของ "Insomniac with Dave Attell" ทางช่องคอเมดีเซนทรอล ในปี 2002 (ฤดูกาล 2, ตอนที่ 1)
ร้านเคยเป็นสถานที่ถ่ายทำหลักของรายการเรียลิตีทางช่อง ทรูทีวี ในชื่อ "The Weiner's Circle"
ในเดือนเมษายน 2020 ระหว่างการระบาดของโควิด-19 ร้านอาหารได้เริ่มทำโชว์ทางยูทูบในชื่อ "Wieners Circle TV"
จัตุรัสเสรีภาพ (คาร์กิว)

จัตุรัสเสรีภาพ  เป็นจัตุรัสกลางนครคาร์กิว ประเทศยูเครน ซึ่งมีขนาดใหญ่เป็นอันดับที่แปดในทวีปยุโรป อาคารแดร์ฌปรอม หนึ่งในหมุดหมายสำคัญของคาร์กิว ตั้งอยู่บนจัตุรัสนี้ ส่วนปลายฝั่งหนึ่งของจัตุรัสเป็นที่ตั้งของสำนักงานรัฐบาลแคว้นคาร์กิว
ในอดีตเคยมีรูปปั้นขนาดใหญ่โตของเลนินซึ่งตั้งขึ้นในปี 1964 ก่อนจะถูกผู้ประท้วงทุบทำลายลงเมื่อวันที่ 28 กันยายน 2014 ในเดือนสิงหาคม 2016 ได้มีการปูพื้นทับตรงจุดที่เคยเป็นรูปปั้นของเลนิน และเมื่อวันที่ 23 สิงหาคม 2020 จุดที่เคยเป็นรูปปั้นเลนินได้ถูกแทนที่ด้วยน้ำพุ จัตุรัสและบริเวณโดยรอบถูกโจมตีด้วยขีปนาวุธของกองทัพรัสเซียในวันที่ 1 มีนาคม 2022 ขณะเกิดการยุทธในคาร์กิวท่ามกลางการรุกรานยูเครนโดยรัสเซีย
ปฏิกิริยาต่อการรุกรานยูเครนโดยรัสเซีย

ปฏิกิริยาต่อการรุกรานยูเครนโดยรัสเซีย รวมถึงการประณามจากผู้นำโลก รวมถึงการประณามต่อวลาดีมีร์ ปูติน ประธานาธิบดีรัสเซียที่เป็นผู้สั่งการและอนุมัติให้มีการปฏิบัติการทางทหาร ขณะที่บางส่วนโทษว่าเป็นการยั่วยุของเนโท
ประเทศ.
ทวีปยุโรป.
 <id>155194</id>
 <redirect title="แม่แบบ:Country data France" />
 <revision>
 <id>1018478</id>
 <timestamp>2008-03-26T12:46:18Z</timestamp>
 <contributor>
 <username>Lerdsuwa</username>
 <id>436</id>
 </contributor>
 <comment>เปลี่ยนทางไปที่ </comment>
 <origin>1018478</origin>
 <model>wikitext</model>
 <format>text/x-wiki</format>
รายการอ้างอิง.
<templatestyles src="Reflist/styles.css" />
เทศบาลตำบลท้ายดง

ท้ายดง เป็นเทศบาลตำบลแห่งหนึ่งที่ตั้งอยู่ในอำเภอวังโป่ง จังหวัดเพชรบูรณ์ มีอาณาเขตครอบคลุมพื้นที่ตำบลท้ายดง เฉพาะบางส่วนของหมู่ที่ 2, 3, 6, 11 และ 13 อยู่ห่างจากศาลากลางจังหวัดเพชรบูรณ์ประมาณ 79 กิโลเมตร และอยู่ห่างจากกรุงเทพมหานครประมาณ 380 กิโลเมตร มีเส้นทางคมนาคมที่สำคัญ คือ ทางหลวงแผ่นดินหมายเลข 1301 (ถนนวังโป่ง-หนองขนาก)
ประวัติ.
เดิมทีเทศบาลตำบลท้ายดงมีฐานะเป็นสุขาภิบาลท้ายดง โดยจัดตั้งขึ้นเมื่อวันที่ 12 กรกฎาคม พ.ศ. 2536 ตามประกาศกระทรวงมหาดไทย เล่มที่ 110 ตอนที่ 116 ง ลงวันที่ 23 สิงหาคม พ.ศ. 2536 และได้เปลี่ยนฐานะจากสุขาภิบาลเป็นเทศบาล เมื่อวันที่ 25 พฤษภาคม พ.ศ. 2542 ตามประกาศราชกิจจานุเบกษา เล่ม 116 ตอนที่ 9 ก. ลงวันที่ 24 กุมภาพันธ์ พ.ศ. 2542
ที่ตั้งและอาณาเขต.
เทศบาลตำบลท้ายดงตั้งอยู่ทางทิศตะวันตกของอำเภอวังโป่ง จังหวัดเพชรบูรณ์ อยู่ห่างจากตัวเมืองเพชรบูรณ์ประมาณ 79 กิโลเมตร และห่างจากกรุงเทพมหานครประมาณ 380 กิโลเมตร มีเนื้อที่ประมาณ 5.57 ตารางกิโลเมตร หรือ 3,481.25 ไร่ โดยเทศบาลตำบลท้ายดงมีอาณาเขตติดต่อกับเขตองค์กรปกครองส่วนท้องถิ่นข้างเคียง ดังนี้
หมู่บ้านและประชากร.
พื้นที่เทศบาลตำบลท้ายดงมีประชากรทั้งหมด 3,394 คน โดยแบ่งเป็นประชากรชายทั้งหมด 1,641 คน และประชากรหญิงทั้งหมด 1,753 คน (เดือนธันวาคม 2564) แบ่งการปกครองออกเป็น 5 หมู่บ้าน ดังนี้
การศึกษา.
พื้นที่เขตเทศบาลตำบลท้ายดงมีสถานการศึกษาหลากหลายแห่ง ดังนี้
ศาสนสถาน.
พื้นที่เขตเทศบาลตำบลท้ายดงมีศาสนสถานที่สำคัญ ดังนี้
สาธารณสุข.
พื้นที่เขตเทศบาลตำบลท้ายดงมีบริการสาธารณสุข ดังนี้
ฟุตบอลทีมชาติจอร์แดน

ฟุตบอลทีมชาติจอร์แดน  เป็นทีมฟุตบอลตัวแทนของประเทศจอร์แดน อยู่ภายใต้การดูแลของสมาคมฟุตบอลจอร์แดน ทีมชาติจอร์แดนผ่านเข้าไปเล่นในฟุตบอลโลกรอบสุดท้ายได้เป็นครั้งแรกในฟุตบอลโลก 2026 และเคยเข้าร่วมเอเชียนคัพ 5 ครั้ง โดยทำผลงานที่ดีที่สุดด้วยการเป็นรองชนะเลิศในปี 2023
จอร์แดนชนะเลิศแพนอาหรับเกมสองสมัยในปี 1997 และ 1999 และเคยเป็นเจ้าภาพฟุตบอลชิงแชมป์แห่งชาติเอเชียตะวันตกสามครั้งในปี 2000, 2007 และ 2010 เป็นเจ้าภาพอาหรับคัพในปี 1988 และแพนอาหรับเกมส์ในปี 1999
ฟุตบอลทีมชาติซีเรีย

ฟุตบอลทีมชาติซีเรีย  เป็นทีมฟุตบอลตัวแทนของประเทศซีเรีย อยู่ภายใต้การบริหารของสหพันธ์ฟุตบอลซีเรีย ซึ่งเป็นหน่วยงานที่ทำหน้าที่ดูแลฟุตบอลในประเทศซีเรีย ซีเรียไม่เคยผ่านเข้าไปเล่นในฟุตบอลโลกรอบสุดท้าย แต่เคยเข้าถึงรอบคัดเลือกรอบที่สี่ของฟุตบอลโลก 2018 ปัจจุบันพวกเขาถูกฟีฟ่าสั่งห้ามไม่ให้ลงเล่นเกมเหย้าในประเทศมาตั้งแต่เดือนธันวาคม 2010
ประวัติ.
ซีเรียได้เข้าร่วมแข่งขันรอบคัดเลือกของฟุตบอลโลก 1950 และ 1958 นับเป็นหนึ่งในสองทีมจากภูมิภาคนี้ที่ได้เข้าร่วมแข่งขันรอบคัดเลือก ต่อมาระหว่าง ค.ศ. 1958 ถึง 1961 ทีมชาติซีเรียได้รวมกับทีมชาติอียิปต์เพื่อก่อตั้งฟุตบอลทีมชาติสาธารณรัฐสหรัฐอาหรับ แม้ว่าสถิติการแข่งขันของทีมชาติจะถูกฟีฟ่านับเป็นของอียิปต์ก็ตาม ต่อมาในฟุตบอลโลก 1966 รอบคัดเลือก ซีเรียเป็นหนึ่งในสองทีมจากโซนเอเชียร่วมกับอิสราเอลที่ย้ายไปเล่นในรอบคัดเลือกโซนยุโรป โดยในตอนแรก พวกเขาอยู่ในกลุ่มเดียวกับสเปนและสาธารณรัฐไอร์แลนด์ อย่างไรก็ตาม พวกเขาได้คว่ำบาตรในการแข่งขันรอบคัดเลือก หลังจากที่ฟีฟ่าลงมติให้ทีมจากเอเชียและแอฟริกาผ่านเข้ารอบได้เพียงทีมเดียวเท่านั้น
ซีเรียไม่เคยผ่านเข้าไปเล่นในรอบสุดท้ายของฟุตบอลโลก โดยในฟุตบอลโลก 1986 รอบคัดเลือก พวกเขาพ่ายแพ้ต่ออิรัก ต่อมาในฟุตบอลโลก 2014 รอบคัดเลือก พวกเขาถูกสั่งห้ามไม่ให้แข่งขันเนื่องจากมีการใช้งานผู้เล่นที่ลงทะเบียนผิดกฎ
เดือนธันวาคม ค.ศ. 2012 ซีเรียเอาชนะอิรักในนัดชิงชนะเลิศของฟุตบอลชิงแชมป์แห่งชาติเอเชียตะวันตก ทำให้พวกเขาสามารถคว้าถ้วยรางวัลใบแรกในประวัติศาสตร์ทีมชาติได้
นับตั้งแต่ที่สงครามกลางเมืองซีเรียได้เกิดขึ้นภายในประเทศ ซีเรียถูกสั่งห้ามไม่ให้ลงแข่งขันเกมเหย้าภายในประเทศ โดยในฟุตบอลโลก 2018 รอบคัดเลือก พวกเขาลงเล่นเกมเหย้าทั้งหมดที่ประเทศมาเลเซีย และในครั้งนั้น ซีเรียสามารถผ่านเข้าถึงรอบคัดเลือกรอบที่สี่ ก่อนที่จะแพ้ออสเตรเลียด้วยผลประตูรวม 3–2
ปี้ เฉิน

ปี้ เฉิน เป็นข้าราชการภายใต้ขุนศึกโจโฉ ในช่วงปลาย ราชวงศ์ฮั่นตะวันออก
ประวัติ.
ปี้ เฉินเป็นชาวเมืองตังเป๋ง (東平郡 "ตงผิงจฺวิ้น"; ครอบคลุมบางส่วนของ มณฑลชานตงและมณฑลเหอหนานในปัจจุบัน) ในมณฑลกุนจิ๋ว ("เหยี่ยนโจฺว") ราวปี ค.ศ. 191 เมื่อโจโฉขึ้นมามีตำแหน่งเป็นเจ้ามณฑลกุนจิ๋ว ได้รับปี้ เฉินมารับราชการในตำแหน่งเจ้าหน้าที่ผู้ช่วย ("เปี๋ยเจี้ย") ต่อมาในปี ค.ศ. 194 เมื่อโจโฉยกทัพไปทำศึกกับโตเกี๋ยมเจ้ามณฑลชีจิ๋ว ("สฺวีโจฺว") ผู้ใต้บังคับบัญชาของโจโฉได้แก่ เตียวเมา ตันก๋ง และคนอื่น ๆ ได้ก่อกบฏต่อโจโฉในมณฑลกุนจิ๋วและแปรพักตร์เข้ากับลิโป้ขุนศึกอีกคนหนึ่ง สมาชิกในตระกูลของปี้ เฉินถูกผู้แปรพักตร์จับกุม เมื่อโจโฉยกกลับมากุนจิ๋วเพื่อปราบกบฏและยึดดินแดนของตนคืน ได้บอกกับปี้ เฉินว่า "ข้าอนุญาตให้ท่านไปเข้ากับฝ่ายกบฏได้ เพราะครอบครัวของท่านถูกจับเป็นตัวประกัน" ปิ้ เฉินคุกเข่าก้มคำนับและยืนยันความภักดีของตนที่มีต่อโจโฉ โจโฉประทับใจความจริงใจของปี้ เฉินมากจนน้ำตาไหล อย่างไรก็ตาม ปี้ เฉินกลับผิดสัญญาในภายหลังเมื่อไปเข้าร่วมกับลิโป้ ต่อมาเมื่อปลายปี ค.ศ. 195 โจโฉเอาชนะลิโป้และยึดดินแดนในมณฑลกุนจิ๋วคืนมาได้ทั้งหมด ปี้ เฉินถูกกองกำลังของโจโฉจับเป็นได้ หลายคนเกรงว่าปี้ เฉินจะถูกโจโฉสั่งประหารชีวิต แต่โจโฉให้อภัยปี้ เฉินโดยกล่าวว่า "ผู้ที่แสดงความกตัญญูต่อบุคคลอันเป็นที่รักจะไม่จงรักภักดีต่อนายของตนได้อย่างไร นี่คือสิ่งที่ข้ากำลังมองหา" โจโฉจึงแต่งตั้งปี้ เฉินเป็นปลัด ("เซียง") ของรัฐโลก๊ก ("หลู่กั๋ว")
สายลับพิทักษ์โชซอน

สายลับพิทักษ์โชซอน  เป็นซีรีส์ตลกแนวอิงประวัติศาสตร์,สืบสวนสอบสวนของเกาหลีใต้ ซีรีส์เรื่องนี้กำกับโดย คิม จ็อง-มิน และนำแสดงโดย คิม มย็อง-ซู, คว็อน นา-รา, อี แท-ฮวัน, อี อี-คย็อง และ โช ซู-มิน ซีรีส์นี้เขียนโดย คัง มิน-ซุน และ พัก ซ็อง-ฮุน เป็นเรื่องเกี่ยวกับตำแหน่งราชการในราชวงศ์โชซ็อน ที่รู้จักกันในชื่อ ผู้ตรวจการลับ ซึ่งเฝ้าติดตามขุนนางที่ทุจริตในขณะที่ต้องปกปิดตัวตน ออกอากาศทาง KBS2 ทุกวันจันทร์และวันอังคาร เวลา 21:30 น. (เวลามาตรฐานเกาหลี) ตั้งแต่วันที่ 21 ธันวาคม ค.ศ. 2020 ถึง 9 กุมภาพันธ์ ค.ศ. 2021
เรื่องย่อ.
อยู่ในยุคราชวงศ์โชซ็อน ซีรีส์เกี่ยวกับ ซ็อง อี-กย็อม (คิม มย็อง-ซู) ผู้ทำคะแนนสูงสุดในการสอบขุนนาง เขาถูกจับได้ว่าเล่นการพนันและได้รับการลงโทษ เขาได้รับมอบหมายตำแหน่งใหม่ในฐานะผู้ตรวจการลับ เพื่อสอบสวนการทุจริตของขุนนาง อี-กย็อม ทำงานใหม่ด้วยความช่วยเหลือจาก ฮง ดา-อิน (คว็อน นา-รา) ผู้ตรวจการหญิงและ พัก ชุน-ซัม (อี อี-กย็อง) คนรับใช้ที่พูดเก่งแต่น่ารัก
แฮปปีซัมเมอร์เวดดิง

แฮปปีซัมเมอร์เวดดิง  เป็นเพลงซิงเกิลลำดับที่ 9 ของมอร์นิงมูซูเมะ วางจำหน่ายวันที่ 17 พฤษภาคม พ.ศ. 2543
ซิงเกิลนี้ได้เปิดตัวสมาชิกรุ่นที่ 4 และเป็นผลงานซิงเกิลสุดท้ายของซายากะ อิจิอิ ในฐานะสมาชิกรุ่นที่ 2 ของมอร์นิงมูซูเมะ
สมาชิก.
รุ่นที่ 1
รุ่นที่ 2
รุ่นที่ 3
รุ่นที่ 4 (ปรากฏตัวครั้งแรก)
วิตกอวอ

วิตกอวอ ([vitˈkɔvɔ]) เป็นเมืองในเทศมณฑลกเนียซนอ จังหวัดวีแยลกอปอลสกา ประเทศโปแลนด์ ตั้งอยู่ทางตะวันออกเฉียงใต้ของปอซนัญ
วิตกอวอเป็นหนึ่งในพื้นที่ผลิตเนยแข็งลีลีปุตวีแยลกอปอลสกา เนยแข็งดั้งเดิมชนิดหนึ่งของโปแลนด์ที่ได้รับการคุ้มครองในฐานะอาหารดั้งเดิมจากกระทรวงเกษตรและการพัฒนาชนบท
วิตกอวอ (เทศมณฑลลิปนอ)

วิตกอวอ ([vitˈkɔvɔ]) เป็นหมู่บ้านในเทศบาลวีแยลกีแย เทศมณฑลลิปนอ จังหวัดกูยาวือ-ปอมอแช ประเทศโปแลนด์ตั้งอยู่ห่างจากวีแยลกีแยไปทางตะวันตกประมาณ ห่างจากลิปนอไปทางใต้ประมาณ และห่างจากทอรูนไปทางตะวันออกเฉียงใต้ประมาณ
วิตกอวอ (เทศมณฑลตอรุญ)

วิตกอวอ ([vitˈkɔvɔ]) เป็นหมู่บ้านในเทศบาลแควม์ชา เทศมณฑลตอรุญ จังหวัดกูยาวือ-ปอมอแช ประเทศโปแลนด์ ตั้งอยู่ห่างจากแควม์ชาไปทางตะวันออกประมาณ และห่างจากตอรุญไปทางเหนือประมาณ
วิตกอวอ (จังหวัดมาซอฟแช)

วิตกอวอ ([vitˈkɔvɔ]) เป็นหมู่บ้านในเทศบาลราชอญช์ เทศมณฑลปวอญสก์ จังหวัดมาซอฟแช ประเทศโปแลนด์ ตั้งอยู่ห่างจาก#เปลี่ยนทาง ไปทางใต้ประมาณ ห่างจากปวอญสก์ไปทางตะวันตกเฉียงเหนือประมาณ และห่างจากวอร์ซอไปทางตะวันตกเฉียงเหนือประมาณ
เบสท์! มอร์นิงมูซูเมะ 1

เบสท์! มอร์นิงมูซูเมะ 1  เป็นอัลบั้มรวมเพลงชุดแรกของมอร์นิงมูซูเมะ วางจำหน่ายวันที่ 31 มกราคม พ.ศ. 2544
อัลบั้มนี้ได้รวบรวมเพลงซิงเกิลที่ 0 จนถึง ซิงเกิลที่ 11 รวมถึงเพลงเนเวอร์ฟอร์เก็ท, เพลงแดนซ์สุรุโนะดะ และในอัลบั้มนี้ได้เพิ่มเพลงใหม่ที่มีชื่อว่า "เซย์เยห์! ~มตโตะ มิราเคิลไนท์~"
สมาชิก.
รุ่นที่ 1
รุ่นที่ 2
รุ่นที่ 3
รุ่นที่ 4
ไม่มีรายชื่ออยู่ในเครดิตอัลบั้ม
วิตกอวอ (จังหวัดปอมอแช)

วิตกอวอ ([vitˈkɔvɔ]) เป็นหมู่บ้านในเทศบาลสมอว์จีนอ เทศมณฑลสวุปสก์ จังหวัดปอมอแช ประเทศโปแลนด์ ตั้งอยู่ห่างจากสมอว์จีนอไปทางใต้ประมาณ ห่างจากสวุปสก์ไปทางตะวันออกเฉียงเหนือประมาณ และห่างจากกดัญสก์ไปทางตะวันตกประมาณ
เซ็นรัน คางุระ ชิโนบิ เวอร์ซัส

เซ็นรัน คางุระ ชิโนบิ เวอร์ซัส (อักษรโรมัน: Senran Kagura Shinovi Versus) เป็นวิดีโอเกมที่สามในซีรีส์"เซ็นรัน คางุระ" และเป็นภาคต่อของ"เซ็นรัน คางุระ เบิรสต์" เกมดังกล่าวเกี่ยวกับกลุ่มนินจาหญิงสามกลุ่มจากโรงเรียนนินจาต่อสู้กัน เกมนี้วางจำหน่ายในญี่ปุ่นสำหรับเพลย์สเตชัน วิตา เมื่อวันที่ 28 กุมภาพันธ์ ค.ศ. 2013 ในทวีปอเมริกาเหนือเมื่อวันที่ 14 ตุลาคม ค.ศ. 2014 และในทวีปยุโรปเมื่อวันที่ 15 ตุลาคม ค.ศ. 2014 ส่วนเวอร์ชันสำหรับไมโครซอฟท์ วินโดวส์ วางจำหน่ายเมื่อวันที่ 1 มิถุนายน ค.ศ. 2016
โครงเรื่อง.
ภาค"ชิโนบิ เวอร์ซัส" เดินตามเรื่องราวใน"เซ็นรัน คางุระ เบิรสต์" โดยการกลับไปสู่ความขัดแย้งระหว่างนินจาของโรงเรียนรัฐบาลฮันโซ กับโรงเรียนสตรีเฮบิโจที่เป็นคู่แข่งกัน ในขณะที่ยังมุ่งเสนอกลุ่มที่สามซึ่งคือโรงเรียนสตรีเกสเซน ในเรื่องของเกม โรงเรียนนินจาแต่ละแห่งจะเข้าร่วมการแข่งที่เรียกว่าชิโนบิแบตเทิลรอยัลกับอีกโรงเรียนหนึ่ง โดยในระหว่างการแข่ง ทีมของโรงเรียนหนึ่งบุกเข้าไปในอีกโรงเรียนหนึ่ง ผู้โจมตีจะต้องเอาชนะศัตรูทั้งหมดของพวกเธอ และหากพวกเธอทำเช่นนั้น พวกเธอจะได้รับสิทธิ์ในการเผาโรงเรียนที่ถูกโจมตีให้วอด ในโหมดอาร์เคด เกมจะเปิดเผยให้ผู้เล่นทราบถึงเรื่องราวของตัวละครนินจาที่พวกเขาเล่น ซึ่งภาคต่อนี้ทำให้ผู้เล่นได้สัมผัสกับเรื่องราวของเกมผ่านมุมมองที่แตกต่างกันสี่แบบ
รูปแบบการเล่น.
โหมดผู้เล่นเดี่ยวของเกมนี้มีรายชื่อตัวละคร 20 ตัว จากเกมภาคแรกเริ่ม 10 ตัว และตัวละครใหม่ 10 ตัว โดยตัวละครที่สามารถเล่นได้ใหม่มาจากโรงเรียนสตรีเกสเซน และโรงเรียนสตรีเฮบิโจของเรื่องนี้ เกมดังกล่าวมีอาวุธต่าง ๆ ให้ตัวละครของผู้เล่นใช้ รวมทั้งแพนเค้กยักษ์ รวมถึงการโจมตีมีทั้งเวอร์ชันเบาและหนัก ส่วนการดำเนินเนื้อเรื่องให้เสร็จในแต่ละโรงเรียนของเกมทำให้ผู้เล่นสามารถเข้าถึงทีมสีแดงของโฮมุระ อันเป็นกลุ่มของตัวละครที่สามารถเล่นได้ซึ่งประกอบด้วยทีมของตัวละครโฮมุระจาก"เซ็นรัน คางุระ เบิรสต์"
เกมดังกล่าวยังมีโหมดผู้เล่นหลายคนออนไลน์ซึ่งผู้เล่นสี่คนสามารถเล่นปะทะกันเองได้ และโหมดออนไลน์แบบสองต่อสองซึ่งผู้เล่นสองทีมสามารถเล่นปะทะกันเองได้ ส่วนโหมดผู้เล่นหลายคนที่แข่งกันจะมอบหมายให้ผู้เล่นเก็บกางเกงในสตรีขณะที่พวกเธอตกลงมาจากฟากฟ้า
การพัฒนาและการตลาด.
เกมดังกล่าวได้รับการพัฒนาในมุมมอง 3 มิติ และเพิ่มรายชื่อนินจาที่สามารถเล่นได้เป็น 22 ตัว เสียงพากย์ต้นฉบับภาษาญี่ปุ่นใช้สำหรับเวอร์ชันที่แปลเป็นภาษาท้องถิ่น พร้อมด้วยคำบรรยายภาษาอังกฤษ ฉบับทางวัตถุสำหรับฉบับตะวันตกชื่อ "เล็ตส์เก็ตฟิซิคัล" มาพร้อมกับหนังสือ 144 หน้า ซึ่งมีคู่มืองานศิลปะและกลยุทธ์ และแผ่นดิสก์ที่มีเพลงประกอบ 39 เพลง ในกล่องสำหรับนักสะสม ทำให้เป็นเกมแรกในซีรีส์ที่จะวางจำหน่ายที่ร้านค้าปลีกในทวีปอเมริกาเหนือ
การตอบรับ.
เกมดังกล่าวขายได้ 94,324 ชุดในสัปดาห์แรกที่วางจำหน่ายในประเทศญี่ปุ่น และเพิ่มเป็นจำนวน 120,000 ชุด ซึ่งรวมถึงการขายแบบดิจิทัล เกมนี้ยังได้รับการจัดอันดับให้เป็นเกมวิตาระบบดิจิทัลที่มีการซื้อมากที่สุดเป็นอันดับสาม และและเกมดิจิทัลที่มียอดซื้อสูงสุดอันดับที่ห้าโดยรวมในเพลย์สเตชัน เน็ตเวิร์ก ของประเทศญี่ปุ่นเมื่อ ค.ศ. 2013
วินเซนต์ บริตทานี แห่งเว็บไซต์"เดสทรักทอยด์" ได้เขียนว่าเกมนี้ "ดูดีและให้ความรู้สึกที่ยอดเยี่ยม" รวมทั้งมี "การสับและเฉือนที่ดีจำนวนมาก" ขณะที่เว็บไซต์"ฮาร์ดคอร์เกมเมอร์"เตือนว่า เนื่องจากความเซ็กซี เกมจึง "ไม่เหมาะสำหรับทุกคน" และถึงแม้จะพบว่ากล้องมีปัญหา แต่ก็ชื่นชมเสน่ห์ของเกม
มัสยิดโยโกฮามะ

มัสยิดโยโกฮามะ หรือ มัสยิดจาเมะ โยโกฮามะ  เป็นมัสยิดในโยโกฮามะ จังหวัดคานางาวะ ประเทศญี่ปุ่น
ประวัติ.
มัสยิดนี้สร้างขึ้นในวันที่ 29 ธันวาคม ค.ศ. 2006 ซึ่งนอกจากห้องละหมาดแล้ว ยังมีห้องเรียนและห้องครัวด้วย
การเดินทาง.
มัสยิดสามารถเข้าถึงได้ด้วยการเดินไปทางใต้ของสถานีรถไฟฮิงาชิ-ยามาตะในรถไฟใต้ดินเทศบาลโยโกฮามะ
เยกมอเลเยโซฟแล

เยกมอเลเยโซฟแล  เป็นหมู่บ้านในตำบลชอลโดรอเนโจนูบี อำเภอกลาง เทศมณฑลชอลโดรอน จังหวัดอาเซอร์ไบจานตะวันตก ประเทศอิหร่าน จากสำมะโน พ.ศ. 2549 หมู่บ้านนี้มีประชากร 37 คนใน 9 ครัวเรือน
ตำบลชอลโดรอเนโชมอลี

ชอลโดรอเนโชมอลี  เป็นตำบลในอำเภอกลาง เทศมณฑลชอลโดรอน จังหวัดอาเซอร์ไบจานตะวันตก ประเทศอิหร่าน แบ่งออกเป็น 41 หมู่บ้าน จากสำมะโน พ.ศ. 2549 ตำบลนี้มีประชากร 7,286 คนใน 1,503 ครัวเรือน
ตำบลแบเบจีก

แบเบจีก  เป็นตำบลในอำเภอกลาง เทศมณฑลชอลโดรอน จังหวัดอาเซอร์ไบจานตะวันตก ประเทศอิหร่าน แบ่งออกเป็น 37 หมู่บ้าน จากสำมะโน พ.ศ. 2549 ตำบลนี้มีประชากร 4,293 คนใน 838 ครัวเรือน
ซีเยเชชเม

ซีเยเชชเม  มีอีกชื่อว่า กอเรฮ์เอย์นี  เป็นเมืองและเมืองหลักในเทศมณฑลชอลโดรอน จังหวัดอาเซอร์ไบจานตะวันตก ประเทศอิหร่าน จากสำมะโน พ.ศ. 2549 เมืองนี้มีประชากร 14,189 คนใน 3,024 ครัวเรือน
สถานีไทรม้า

สถานีไทรม้า (รหัส: PP07) เป็นสถานีรถไฟฟ้าแบบยกระดับในเส้นทางของรถไฟฟ้ามหานคร สายฉลองรัชธรรม ตั้งอยู่เหนือถนนรัตนาธิเบศร์ในพื้นที่อำเภอเมืองนนทบุรี จังหวัดนนทบุรี
ที่ตั้ง.
สถานีไทรม้าตั้งอยู่บนถนนรัตนาธิเบศร์ บริเวณซอยตาหรั่งและหมู่บ้านซื่อตรง รัตนาธิเบศร์ ในท้องที่หมู่ที่ 3 บ้านคลองหลุมมะดัน ตำบลไทรม้า อำเภอเมืองนนทบุรี จังหวัดนนทบุรี
รายละเอียด.
สีสัญลักษณ์.
ใช้สีม่วงตกแต่งบริเวณประตูกั้นชานชาลา ป้ายบอกทาง ป้ายชื่อสถานีทั้งบริเวณชานชาลาและบริเวณทางเข้า เพื่อบ่งบอกว่าเป็นสถานีในเส้นทางรถไฟฟ้าสายสีม่วง
รูปแบบ.
เป็นแบบชานชาลาเกาะกลาง มีประตูอัตโนมัติกั้นชานชาลาสูงประมาณ 1.50 เมตร และประกอบด้วยชั้นขายบัตรโดยสารและชั้นชานชาลา
เวิร์ดเดิล

เวิร์ดเดิล  เป็นเกมทายศัพท์บนเว็บเบราเซอร์ที่คิดค้นโดยจอช วอร์เดิล ผู้เล่นมีโอกาส 6 ครั้งในการทายคำศัพท์ 5 ตัวอักษรโดยในแต่ละครั้งผู้เล่นจะได้รับคำใบ้เป็นสีต่าง ๆ ซึ่งจะบอกว่ามีตัวอักษรหรืออยู่ในตำแหน่งถูกต้องหรือไม่ "เวิร์ดเดิล" เป็นเกมที่เล่นได้วันละครั้ง โดยผู้เล่นทั้งหมดจะทายศัพท์คำเดียวกัน เกมนี้มีลักษณะคล้ายเกมจอตโตและรายการเกมโชว์อเมริกันลิงโกอย่างมาก 
เดิมวอร์เดิลสร้างเกมนี้เพื่อตนเองและคนรักของเขา ก่อนจะออกสู่สาธารณะในเดือนตุลาคม ค.ศ. 2021 เกมได้รับความนิยมอย่างล้นหลามในเดือนต่อมาหลังวอร์เดิลพัฒนาให้ผู้เล่นสามารถแบ่งปันคำตอบในรูปเอโมจิสี่เหลี่ยม ซึ่งมีการแบ่งปันอย่างแพร่หลายบนทวิตเตอร์ บริษัทเดอะนิวยอร์กไทมส์ซื้อ "เวิร์ดเดิล" ในเดือนมกราคม ค.ศ. 2022 และย้ายมาอยู่ในเว็บไซต์บริษัทในเดือนกุมภาพันธ์
ระบบเกม.
"เวิร์ดเดิล" เป็นเกมที่ผู้เล่นมีโอกาสทายศัพท์ที่มี 5 ตัวอักษรเป็นเวลา 6 ครั้ง ในแต่ละครั้งผู้เล่นจะได้รับคำใบ้เป็นสีเขียว เหลืองและเทา สีเขียวหมายถึงผู้เล่นทายตัวอักษรและตำแหน่งถูกต้อง สีเหลืองหมายถึงมีตัวอักษรในคำตอบแต่ไม่ถูกตำแหน่ง ส่วนสีเทาหมายถึงไม่มีตัวอักษรนั้นในคำตอบ รูปแบบนี้รวมไปถึงในกรณีคำตอบมีตัวอักษรซ้ำ เช่น ตัวอักษร "o" สองตัวใน "robot" หาก "o" อยู่ในตำแหน่งถูกต้องสองตำแหน่งจะเป็นสีเขียว หากผิดตำแหน่งใดตำแหน่งหนึ่งจะเป็นสีเหลือง หากไม่มีจะเป็นสีเทา
ผู้เล่นสามารถเลือกเปิด "hard mode" ซึ่งจะบังคับให้ทายครั้งต่อไปโดยต้องมีตัวอักษรสีเขียวและสีเหลืองด้วย นอกจากนี้สามารถปรับเป็นธีมสีเข้มและความคมชัดสูงสำหรับผู้ที่ตาบอดสี ซึ่งจะเปลี่ยนสีเขียวและเหลืองเป็นสีส้มและฟ้า
"เวิร์ดเดิล" ใช้ศัพท์ที่สะกดแบบอเมริกัน ส่งผลให้ผู้เล่นบางส่วนวิจารณ์ว่าเอื้อประโยชน์ให้ผู้เล่นชาวอเมริกัน ดั่งในกรณีคำตอบ "favor"
ที่มา.
เดิมจอช วอร์เดิลสร้างเกมนี้เพื่อตนเองและปาลัก ชาห์ คนรักของเขา ต่อมาเกมนี้ออกสู่สาธารณะกลางเดือนตุลาคม ค.ศ. 2021 ในชื่อ "เวิร์ดเดิล" โดยเล่นคำกับนามสกุลเขา วอร์เดิลกล่าวว่าเขาสร้างเกมนี้เพื่อความสนุก และไม่คิดหารายได้หรือต้องการข้อมูลส่วนตัวของผู้เล่นจากเกมนี้
"เวิร์ดเดิล" กลายเป็นปรากฏการณ์ไวรอลช่วงปลายเดือนธันวาคม ค.ศ. 2021 หลังวอร์เดิลเพิ่มความสามารถในการแบ่งปัน ซึ่งอนุญาตให้ผู้เล่นสามารถคัดลอกคำตอบในรูปเอโมจิสี่เหลี่ยมที่มีสีตามเกมที่เล่น 
วันที่ 31 มกราคม ค.ศ. 2022 บริษัทเดอะนิวยอร์กไทมส์เข้าซื้อ "เวิร์ดเดิล" ในราคาที่ไม่เปิดเผยโดยมีแผนจะเพิ่มเกมนี้เข้าในแอปพลิเคชันมือถือของตนร่วมกับเกมอื่น ๆ "เดอะนิวยอร์กไทมส์" ประกาศว่าเกมจะยังคงเหมือนเดิมและเล่นฟรีต่อไป วันที่ 10 กุมภาพันธ์ เกมถูกย้ายเข้าสู่เว็บไซต์ "เดอะนิวยอร์กไทมส์"
สู้ต่อไป ลูเชียส!!

สู้ต่อไป ลูเชียส!! (; โรมาจิ: "Terumae Romae") เป็นซีรีส์มังงะญี่ปุ่น เขียนเรื่องและวาดภาพโดยมาริ ยามาซากิ ชนะเลิศรางวัลมังงะไทโชครั้งที่ 3 และชนะเลิศรางวัลวัฒนธรรมเทซูกะ โอซามุครั้งที่ 14 ในสาขาเรื่องสั้น มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ ได้รับการดัดแปลงเป็นภาพยนตร์ไลฟ์แอ็กชันผลิตโดยฟูจิทีวีและเข้าฉายในปี พ.ศ. 2555 ภาพยนตร์ภาคสองเข้าฉายในปี พ.ศ. 2557 ได้รับการดัดแปลงเป็นซีรีส์อนิเมะโทรทัศน์โดยสตูดิโอ DLE Inc. ออกอากาศในประเทศญี่ปุ่นทางผังรายการโนอิตามินะของช่องฟูจิทีวีในเดือนมกราคม พ.ศ. 2555 ซีรีส์อนิเมะออริจินัลเน็ตแอนิเมชัน (ONA) สร้างโดยสตูดิโอ NAZ ชื่อเรื่องว่า สู้ต่อไป ลูเชียส!! (ประดิษฐกรรมใหม่) ("Thermae Romae Novae") ฉายทางเน็ตฟลิกซ์ในเดือนมีนาคม พ.ศ. 2565
#เปลี่ยนทาง 
 วิศวรกรนักออกแบบโรงอาบน้ำชาวโรมันผู้ได้ทะลุมิติไปพบกับโรงอาบน้ำของญี่ปุ่นยุคปัจจุบัน และได้นำแนวคิดมาปรับใช้กับการออกแบบโรงอาบน้ำของตนเมื่อย้อนเวลากลับมา
#เปลี่ยนทาง 
#เปลี่ยนทาง 
 จักรพรรดิแห่งจักรวรรดิโรมัน
#เปลี่ยนทาง
อำเภอเซอปัง

เซอปัง  เป็นอำเภอทางตอนใต้ของรัฐเซอลาโงร์ ประเทศมาเลเซีย กินพื้นที่ประมาณ 600 ตารางกิโลเมตร และมีประชากรตามสำมะโน ค.ศ. 2010 ที่ 190,889 คน (ไม่รวมชาวต่างชาติ) 
ภูมิศาสตร์.
อำเภอเซอปังตั้งอยู่ทางใต้ของรัฐเซอลาโงร์ มีชายแดนทางตะวันตกติดกับกัวลาลางัต ทางเหนือติดกับเปอตาลิง ทางตะวันออกเฉียงเหนือติดกับฮูลูลางัต และทางตะวันออกติดกับรัฐเนอเกอรีเซิมบีลัน อำเภอเซอปังมีอาณาเขตล้อมรอบดินแดนสหพันธ์ปูตราจายา โดยสมบูรณ์
เขตการปกครอง.
อำเภอเซอปังแบ่งออกเป็น 3 ตำบล ดังนี้
เมสเซนเจอร์ (ซอฟต์แวร์)

เมสเซนเจอร์  เป็นแอปและแพลตฟอร์มส่งข้อความทันทีที่พัฒนาโดยเฟซบุ๊ก (ปัจจุบันคือเมตา) ใน ค.ศ. 2008 เคยพัฒนาในชื่อ เฟซบุ๊กแชต (Facebook Chat) จากนั้นบริษัทปรับปรุงบริการใหม่ใน ค.ศ. 2010 เผยแพร่แอสำหรับไอโอเอสและแอนดรอยด์ใน ค.ศ. 2011 และในเดือนเมษายน ค.ศ. 2020 ทางเฟซบุ๊กจึงเผยแพร่เมสเซนเจอร์แบบเดสก์ท็อปสำหรับวินโดวส์และแมคโอเอส
มีการใช้เมสเซนเจอร์ส่งข้อความและแลกเปลี่ยนภาพ, วิดีโอ, สติกเกอร์, เสียง และไฟล์ และยังสามารถตอบรับข้อความของผู้อื่น และพูดคุยกับบอตจักรกลสนทนา บริการนี้ยังสนับสนุนเสียงและการโทรด้วยวิดีโอ
การเติบโตของผู้ใช้.
หลังแยกออกจากแอปเฟซบุ๊กหลัก เมสเซนเจอร์มีผู้ใช้งาน 600 ล้านคนในเดือนเมษายน ค.ศ. 2015 แล้วเติบโตขึ้นเป็น 900 ล้านคนในเดือนมิถุนายน ค.ศ. 2016 1 พันล้านคนในเดือนกรกฎาคม ค.ศ. 2016 และ 1.2 พันล้านคนในเดือนเมษายน ค.ศ. 2017
ในเดือนมีนาคม ค.ศ. 2020 จราจรการส่งข้อความในประเทศที่ต้องกักตนเองจากการแพร่ระบาดของโควิด-19 เพิ่มขึ้นร้อยละ 50 และมีการโทรกลุ่มเพิ่มขึ้นมากกว่าร้อยละ 1,000
โกปาเดลเรย์ รอบชิงชนะเลิศ 2022

โกปาเดลเรย์ รอบชิงชนะเลิศ 2022 เป็นการแข่งขันฟุตบอลรอบชิงชนะเลิศ เพื่อที่จะตัดสินหาผู้ชนะของโกปาเดลเรย์ ฤดูกาล 2021–22 ซึ่งเป็นฤดูกาลที่ 120 ของโกปาเดลเรย์ ฟุตบอลถ้วยสูงสุดในประเทศสเปน ครั้งนี้เป็นการพบกันระหว่างเรอัลเบติส พบกับบาเลนเซีย การแข่งขันจัดขึ้นในวันที่ 23 มีนาคม ค.ศ. 2022 ณ เอสตาดิโอเดลาการ์ตูฆา ในเมืองเซบิยา แคว้นอันดาลูซิอา
นัด.
สรุปผลการแข่งขัน.
<onlyinclude></onlyinclude>
หมายเหตุ.
<templatestyles src="Reflist/styles.css" />
ประธานาธิบดีโรมาเนีย

ประธานาธิบดีโรมาเนีย  เป็นประมุขของประเทศโรมาเนีย หลังจากการแก้ไขรัฐธรรมนูญโรมาเนีย ใน พ.ศ. 2546 ทำให้ตำแหน่งประธานาธิบดีมาจากการเลือกตั้งทางตรงโดยใช้ระบบสองรอบ ดำรงตำแหน่งวาระคราวละ 5 ปี ได้ไม่เกิน 2 วาระ ในระหว่างดำรงตำแหน่ง ประธานาธิบดีต้องไม่เป็นสมาชิกของพรรคการเมืองใด ๆ ในโรมาเนีย
สำนักงานบริหารของประธานาธิบดีก่อตั้งขึ้นใน พ.ศ. 2517 เมื่อนีกอลาเอ ชาวูเชสกู ผู้นำคอมมิวนิสต์ ได้รับตำแหน่งประธานาธิบดีของสภาแห่งรัฐ รัฐบาลของเขาเรียกได้ว่าเป็นเผด็จการเบ็ดเสร็จ หลังจากการปฏิวัติโรมาเนีย อียอน อีลีเยสกู ปลดชาวูเชสกูออกจากตำแหน่ง ส่งผลให้มีการนำรัฐธรรมนูญฉบับปัจจุบันมาใช้ใน พ.ศ. 2534
ผู้ดำรงตำแหน่งคนปัจจุบันคือ นีกูชอร์ ดัน ตั้งแต่วันที่ 26 พฤษภาคม พ.ศ. 2568
บิกฌอน

ฌอน ไมเคิล ลีโอนาร์ด แอนเดอร์สัน (เกิด 25 มีนาคม ค.ศ. 1988) หรือชื่อในวงการคือ บิกฌอน (Big Sean) เป็นแร็ปเปอร์ชาวอเมริกัน เขาริเริ่มอาชีพทางดนตรีเมื่อปี 2007 และได้รับความนิยมในปี 2010 กับผลงานมิกซ์เทปชุดที่สามของเขา "" จากนั้นเขาได้เซ็นสัญญากับกูดมิวสิกและเดฟแจมเรเคิดดิงส์ และออกสตูดิโออัลบัมแรก "Finally Famous" ในปี 2011 เพลงในอัลบัม "แดนซ์ (แอส)" (ร้องรับเชิญโดยนิกกี มินาจ) ติดอันดับสิบในสหรัฐ ตามมาด้วยการออกอัลบัมชุดที่สอง "Hall of Fame" (2013) ขณะที่อัลบัมชุดที่สาม "Dark Sky Paradise" (2015) เปิดตัวสูงสุดบนชาร์ต"บิลบอร์ด" 200 มีซิงเกิลฮิตอย่าง "ไอดอนต์ฟัควิธยู" (ร้องรับเชิญโดยอี-40) และ "เบลสซิงส์" (ร้องรับเชิญโดยเดรกและคานเย เวสต์) อัลบัมชุดที่สี่ "I Decided" (2017) ซิงเกิล "เบาส์แบ็ก" กลายเป็นอันดับที่สูงที่สุดของเขาบนชาร์ต"บิลบอร์ด" ฮอต 100 ขณะที่อัลบัมชุดที่ห้า "Detroit 2" (2020) เป็นอัลบัมที่สามติดต่อกันของเขาที่ได้รับการรับรองระดับทองคำขาวจากอาร์ไอเอเอ (RIAA)
วัดหนองเอื้อง

วัดหนองเอื้อง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเขากระปุก อำเภอท่ายาง จังหวัดเพชรบุรี มีเนื้อที่รวมทั้งสิ้น 59 ไร่ 3 งาน 64 ตารางวา ปัจจุบันมีพระอธิการวีระ ปภาโส ดำรงตำแหน่งเจ้าอาวาส
วัดหนองเอื้องตั้งวัดเมื่อวันที่ 30 ตุลาคม พ.ศ. 2543 โดยนายสง่า จันทร์สง่า เป็นผู้ขออนุญาตสร้างวัด
วัดหนองเอื้องมีสภาพพื้นที่บริเวณรอบข้างเป็นเขา อยู่ในพื้นที่โครงการจัดการพัฒนาที่ดินตามพระราชประสงค์หนองพลับ-กลัดหลวง ภายในวัดมีสิ่งก่อสร้างที่สำคัญ ได้แก่ อุโบสถที่สร้างตามแบบของพระอุโบสถวัดพระราม 9 กาญจนาภิเษก ศาลาการเปรียญกว้าง 10 เมตร ยาว 15 เมตร เป็นอาคารไม้ หอสวดมนต์กว้าง 10 เมตร ยาว 15 เมตร สร้างเมื่อ พ.ศ. 2535 เป็นอาคารไม้ กุฏิสงฆ์ จำนวน 5 หลัง เป็นอาคารไม้ 3 หลัง และตึก 2 หลัง ศาลาอเนกประสงค์ กว้าง 12 เมตร ยาว 20 เมตร สร้างเมื่อ พ.ศ. 2540 เป็นอาคารไม้ ศาลาบำเพ็ญกุศล จำนวน 1 หลัง สร้างด้วยคอนกรีตเสริมเหล็ก โรงครัว เมรุ ฌาปนสถาน เรือนสุขา และสระน้ำ